Simenon o l’excés - Lletraferit\nVALÈNCIA. No hi ha ironia. En el temps que va de la comanda de l’article, de modesta extensió, al seu lliurament, Georges Simenon haguera escrit un Maigret, com ell qualificava la sèrie de les seues setanta-dos novel·les i una trentena de relats vertebrats sobre la presència del comissari del Quai des Orfèvbres, Jules Maigret, per a diferenciar el producte de les novel·les dures, “les romans durs”. Li ho contava Simenon a Bernard Pivot en una entrevista. La redacció d’un capítol de vint pàgines de novel·la “dura” li resultava esgotador, mentres que els Maigret eixien de la seua imaginació amb una facilitat que a mi literalment em fascina, i que res té a vore amb una consideració menor de l’ofici d’escriptor.\nDictades, manuscrites o passades a màquina, amb l’ajuda del vi, del te o del whisky, per a aquells que estem tocats per eixe terrible defecte de la prevenció, de la literatura dubitativa, de l’estúpida vanitat d’escriure una pàgina reservada per a la glòria literària, l’excés en la quantitat, l’excés en la credibilitat i en la tècnica de la novel·la capaç d’atrapar el gran públic, ens indica que la capacitat productiva no té res a vore amb un viure monacal, de claustre intel·lectual i prestatgeries atapeïdes de llibres. “Les Maigret, je les écrivais en sifflottant ou presque” –pràcticament xiulant–, li confessava a Pivot. Quan proves a rellegir qualsevol obra de Simenon, de conformitat amb la regla o la presumpció que l’has de llegir relaxat, en l’estiu, dalt d’un vaixell, en mànega curta, comproves que la tècnica és insuperable, i et ve de seguida al cap que estàs davant d’una mostra envejable de la literatura de la seguretat.\nEscriure xiulant quan la lectura de les seues Mémoires intimes (Presses de la Cité, 1981) és una successió de viatges, alcohol, família, adquisició de cases, compres, matrimonis, luxe i visites consentides als bordells, acredita que per a escriure només cal la voluntat de ser escriptor. Voluntat, comprensió i capacitat per a contar una història. Ens hauríem de conjurar per a separar l’avaluació de les virtuts literàries com a conseqüència de la foscor o de les dificultats, i ser senzills. No hi ha recepta més eficaç. La literatura valenciana també reclama més mirades, i una serena aposta per la senzillesa.\nEl comissari Maigret: salvació i problema\nTinc la intuïció que, en el cas de Simenon, el personatge de Maigret és en realitat la salvació i el problema. Durant molt de temps el perseguirà, com a tots els autors de novel·la negra, o de novel·les de misteri, la incomoditat de l’èxit rotund i constant com a autor de gènere de novel·la de gran públic, capaç al mateix temps de ser orgullosa paternitat i vergonya en tractar de demostrar una i altra vegada que podia ser capaç de ser autor de literatura sense cadàvers. A través d’André Gide, que li traslladà el missatge, l’editor Gallimard li recomanà que transformara els seus quaderns en tercera persona, i canviara els noms, i els convertira en novel·la. Però no era suficient. La literatura, en Simenon, està en els Maigret.\nDe fet, jo crec que les obres amb vocació de reconeixement literari de Simenon estan afectades per un forçat desig de literatura, sense vida, a infinita distància de la saludable lectura de les glorioses pàgines en què et veus transportat a París i quasi olores la cervesa de la Brasserie. El personatge i el gènere atraparen venturosament a Simenon. Fayard, Gallimard, Mondadori, ara ja a La Pléiade... poca broma amb les virtuts literàries de Georges Simenon. Que fóra un autor excessiu en quantitat no implica un demèrit. Que Simenon aconseguira la benedicció d’un personatge que aporta una mirada sobre el món ens hauria de fer reflexionar sobre les raons per les quals una sèrie de novel·les o relats conduïts per un mateix personatge, i policia, no poden incorporar-se a la història de la literatura, i han de ser avaluats amb l’imprecís perfil del gènere menor de la novel·la negra.\nEl mateix editor Fayard li recomanava a Simenon, en un dels intents d’abandonar el personatge, que no podia ser com Conan Doyle intentant matar Sherlock Holmes. I és que, en realitat, les virtuts de Simenon no són les de ser André Gide. La seua fortalesa literària no prové de la marginalitat cultural. Simenon era culte i gran amic d’escriptors, però no l’hauríem de secundar per la seua disposició a fer-se l’intel·lectual. La seua fortalesa és la conversa amb els obrers de la Rénault a Billancourt, l’avidesa en conéixer tot tipus de societats, i de viure en tota classe de llocs, i de copsar una història com en el Maigret à New York (Presses de la Cité, 1947), després d’haver-hi viscut a penes un parell de setmanes, i convéncer-nos que el coneixement és fruit d’una gran experiència.\nMaigret, Madame Bovary...\nMaigret és Simenon, però Simenon no assolí les conquestes de la vida de Maigret. Simenon és el personatge intuïtiu, el que marca distància amb el món de les lletres, el que fa de les vendes i els milions de lectors una marca acreditada, la venda dels drets cinematogràfics, un món de secretàries i col·laboradors, contractes d’edició milionaris que hui en dia ens semblen difícils de superar, i que naixen en un moment molt determinat i canvien la vida de Simenon.\nEscriptor d’èxit de 80 pàgines al dia per al setmanari Détective de Gallimard, dirigit pels germans Kessel, ja havia pogut comprar-se el primer vaixell. En un canal a Delfzigl, mentres els calafats treballaven el barco Ostrogoth, en un canal d’aigües mortes, damunt d’unes caixes i sobre una màquina d’escriure, naix Pietr-le-Letton (Fayard, 1931), la primera aparició de Maigret, el personatge que li permeté deixar de ser un aficionat i convertir-se en novel·lista. Hi ha una escultura de Maigret commemorativa en aquell lloc, i una fotografia a emmarcar de Simenon i tots els actors que l’encarnaren acompanyant l’autor, amb el mític Jean Gabin, que és la millor metàfora de com aquell personatge fou la fortuna i salvació professional de Simenon, amb un fil conductor formidable, de sis, set o huit novel·les a l’any, escrites amb una tècnica envejable i que aconseguix fer-nos dubtar sobre les característiques i el perfil del gènere.\nUna vegada que has oblidat les cobertes, l’etiqueta i el coneixement de la vida de l’autor, i et capbusses en un dels Maigret, oblides el gènere i et lamentes per què, mentres que Simenon escrivia una novel·la en set dies, la resta dels mortals els anem perdent un darrere de l’altre: el primer en la persona, el segon en els diàlegs, el tercer en si és ficció pura, el quart en el títol, fins arribar al sèptim dia paralitzat per la funesta i estúpida visió celestial de la Literatura amb majúscula.\nS’ha de tornar a llegir Simenon. I llegir el Simenon pur. No el Simenon obsedit per ser considerat novel·lista “dur”. És veritat que alguna d’eixes obres, com Pedigree (Presses de la Cité 1948), són valuoses i demostren el que ja sabíem. Que és un gran escriptor, encara que si hem de fer cas dels simenòfobs de la cultura francòfona, és evident que Georges Simenon no és Balzac. Que podia però no escrigué La comèdia humana, i que no bastí un edifici literari a l’altura del que se suposa ha de ser un cànon literari d’altura. Però, com afirmava Roger Stéphane, són dos maneres diferents d’entendre la literatura. Balzac qualifica i Simenon explica.\nI a mi em fa l’efecte que, en molts aspectes, les actuals reedicions de Simenon aconseguixen fer-nos oblidar l’etiqueta del gènere, de la mateixa manera que la lectura de Camilleri i el comissari Montalbano o de Henning Mankell, amb el seu Kurt Wallander, ens entretenen, i la mateixa comprensibilitat de la lectura i de la tècnica no són un demèrit literari, ni la lectura té eixe posat forçat de la novel·la negra pretensiosa. Podem convindre que L’Étranger (Blanche, 1942) d’Albert Camus és una gran obra literària, encara que tinga cadàver i juí, assassí i culpable. Així, podem també convindre que moltes de les obres dels autors de novel·la negra estan injustament arraconades per la mateixa escenografia. La facilitat i l’absència d’emoció literària chez Simenon no implica al·lèrgia a la qualitat.\nSimenon o el personatge\nLa lectura dels dos volums de les Mémoires intimes acaba per condicionar el juí literari. En certs aspectes se’ns revela, ell mateix, un personatge detestable que al llarg de la seua vida fuig de no se sap ben bé què. Contradictori, la comptabilitat de la producció, dels fills, dels encontres sexuals, de la consecució de l’èxit, els matrimonis, la fortuna guanyada, els actors coneguts, la venda dels drets cinematogràfics, l’alcohol ingerit, eixa orgullosa exhibició de la tècnica que li permet escriure set o huit novel·les a l’any, viure a Amèrica, decorar cases, comprar cotxes, els fills, les malalties, el suïcidi de la seua filla Marie-Jo... identifica un malestar incontestable. Simenon, que era Maigret, i que era Lieja, a través de tots els canvis i mudances, no aconseguí el que sí aconseguí Maigret, la intuïció ordinària, el sofà a la mesura del darrere, potser el reconeixement autèntic i mai no trobat. La família pobra, les contradiccions de la Bèlgica valona del primer terç del segle XX. El seu profit absentista sobre la col·laboració, el germà rexista, del partit de Léon Degrelle, Christian Simenon, que participà en agost de 1944 en l’execució de vint-i-sis civils a Charleroi, condemnat a mort, i allistat en la Legió Estrangera, mort a Indoxina en 1947.\n“Chaque famille a son cadavre dans l’armoire”, escrigué Simenon en 1938. Eixa és la tesi de Patrick Roegiers, autor de L’autre Simenon (Grasset, 2015), una nova mostra de novel·la que juga amb la ficció, i que planteja l’oportunisme de Simenon i que considera a Christian i Georges Simenon dos cares de la mateixa moneda: el primer, absent de les Mémoires, hauria sigut influït políticament pel segon, segons indicaria una correspondència desapareguda, que ha generat una batalla entre partidaris i defensors de Simenon. Que el llibre de Roegiers siga excessiu i trampós, injust potser amb la responsabilitat de Simenon, no significa que en el fons no ens permeta una reflexió sobre eixe altre Simenon, el que explica la seua fugida, els seus viatges, el trencament amb la família i el passat, una pèrdua tractada de pagar amb el triomf. En 1970 Georges Simenon visita Lieja per assistir a l’agonia de sa mare. Li escriurà, o dirà: “Tout le monde m’admire, sauf toi...”.\nDesprés dels milions de francs i dòlars guanyats, de cases monumentals, de deu mil dones aconseguides, més de dos-centes novel·les i relats, Simenon fou, també, la persona que no aconseguí l’admiració maternal. No sé, per tant, si pregar al cel perquè vinga un personatge a redimir-me del dubte literari. Caldrà crear un nou gènere. O una altra professió. O una altra classe de novel·la, i un altre color que la perfile. Una novel·la blanca i negra, o d’un negre trencat. Intentem-ho, que no és precís tampoc escriure-la en set dies.


Winston House Bridlington Regne Unit - Ofertes d'hotels amb els MILLORS DESCOMPTES EN LÍNIA\n5-6 South Street, Bridlington South, Bridlington, Regne Unit, YO15 3BY - Veure al mapa\nPer als viatgers què vulguin captar les imatges i els sons de Bridlington, Winston House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWinston House també ofereix moltes instal.lacions per enriquir la seva estada a Bridlington. A l'hotel s'hi pot gaudir d'unes comoditats de primera classe com habitació familiar, bar, lloguer de bicicletes, àrea de fumadors, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, plat de dutxa, assecador de cabell, servei de planxa a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Winston House la base perfecta per a gaudir de la seva estada a Bridlington.\nTots els tipus de viatgers (75) Parelles (41) Viatgers en solitari (18) Famílies amb infants petits (10) Famílies amb infants grans (3) Grups (3)


La CUP posarà en un fons els diners que cobra pels plens curts\n18/06/2019 Política - Jordi Rodríguez\nEl darrer Ple de l'anterior mandat, dimecres passat, només va tenir un punt en l'ordre del dia.\nLa Candidatura d'Unitat Popular Sant Joan-Palamós ha decidit crear un fons on hi dipositarà els diners que cobra la seva regidora per l'assistència a plens que tenen poc contingut. Els cupaires fa temps que denuncien que hi ha sessions en què, per la seva curta durada, no està justificat que els regidors cobrin per assistir-hi. L'últim cas, segons la CUP, es va produir el dimecres passat en el darrer Ple del mandat.\nEn aquest plenari només hi havia un punt en l'ordre del dia, i la durada total de la sessió no va arribar a la mitja hora. En aquest mandat passat, els regidors municipals han cobrat 525 euros per l'assistència a cada Ple, tenint en compte que el normal és que se'n faci un al mes. Durant aquests quatre anys darrers, el portaveu municipal de la CUP, Joan Bohigas, ha posat a disposició de l'assemblea local del partit els diners que cobra per l'assistència als plenaris o a les comissions informatives. En compliment del codi ètic de la formació, els regidors no reben personalment l'assignació i l'assemblea la destina a campanyes, projectes o altres iniciatives populars. La CUP considera, però, que hi ha plens curts en què ni tan sols s'hauria de cobrar. El grup ja ho ha denunciat repetidament. Ha fet accions com ara no assistir al plenari, renunciar a la percepció econòmica, o fer el concurs públic 'Retornem els diners al poble' en què entitats cíviques van poder optar a aquests diners per dedicar-los a un projecte cultural o social.\nAra la CUP dona un pas mes i crea un fons on dipositarà els diners que cregui que no està justificat cobrar. En quins casos es farà això?. La regidora a l'Ajuntament de Palamós, Roser Huete, ho explica.\nEn el mandat anterior, la CUP Sant Joan-Palamós ja va demanar reduir a la meitat les assignacions per assistència al Ple o a les comissions informatives. La seva portaveu municipal diu que hi tornaran a insistir.\n11/11/2019 - ERC torna a guanyar les eleccions generals a Palamós\nEsquerra Republicana de Catalunya va guanyar ahir les eleccions generals a Palamós, amb 2.346...\n11/11/2019 - Fecotur encoratja als comerciants a ser trencadors i transformar el model de negoci per ser competitius\nEl president de Fecotur, Toni Bachiller, encoratja els comerciants a canviar el model de negoci i a...\n11/11/2019 - L'Associació POTS organitza activitats per fomentar la inclusió en la setmana del 'Palamós zero barreres'\nL'Associació POTS té aquesta setmana un paper molt actiu en el programa 'Palamós zero barreres'....\n12/03/2019 - Societat Ple municipal ordinari amb un ordre del dia prim\n31/08/2018 - Cultura La CUP renuncia a cobrar el Ple extraordinari d'avui


Informació de la Ribera: L´ESCOLA DE FUTBOL DEL CF PROMESES DE SUECA PRESENTA EL V TORNEIG JOSÉ MAIQUES I EL II MEMORIAL PASCUAL APARICI\nL´ESCOLA DE FUTBOL DEL CF PROMESES DE SUECA PRESENTA EL V TORNEIG JOSÉ MAIQUES I EL II MEMORIAL PASCUAL APARICI\nQuasi 700 xiquets i xiquetes participaran en el Torneig que s’inicia hui\nL’Escola de Futbol del CF Promeses Sueca va presentar ahir el V Torneig José Maiques i II Memorial Pascual Aparici, en homenatge a un dels seus expresidents que va faltar l’any passat. A l’acte, celebrat en la Casa de la Cultura, van assistir l’alcalde de Sueca, Salvador Campillo; la regidora d’Esports, Teresa Ribes; el president de l’Escola de Futbol Promeses, Cristóbal Carsi; i el director Tècnic, Rafael Navarro. L’acte va servir també per a donar la benvinguda i entregar un obsequi a les escoles participants en esta edició, així com tota la informació relativa al Torneig. A més, els responsables de l’Escola van anunciar la firma d’un conveni de col·laboració amb el Llevant UD.\nLa regidora d’Esports, Teresa Ribes, va tindre paraules de reconeixement per als organitzadors “per continuar amb la mateixa filosofia de sempre, preocupar-se pels xiquets que és el principal i formar-los, tant esportivament com a nivell personal, perquè sàpien treballar en equip”. Per la seua banda, l’alcalde de Sueca, Salvador Campillo, va felicitar també els organitzadors i va desitjar tots els participants que disfruten d’estos dies.\nHui, 31 de juny, començaran les competicions que es prolongaran durant tot el cap de setmana i el dissabte 8 de juny. Durant estos quatre dies, s’enfrontaran equips de les categories querubins, prebenjamins, benjamins, alevins, infantils i cadets de les escoles de futbol: Carlet EMF CF, CD Monte Sión, CE La Font d'en Carròs, AT Carcaixent, UD Alzira, CD Xàtiva, Alberic Promeses CF, UD Tavernes, CF Cullera, Real de Gandia CF, Guadassuar, Llevant UD, Raconà Xúquer i CF Promeses Sueca.\nRibes va agrair també als xiquets i xiquetes alumnes de l’Escola Municipal d’Art Escultor Beltrán, i als seus responsables, la seua participació en el concurs per a dissenyar el cartell anunciador del Torneig. En esta ocasió, el guanyador va ser, per segon any consecutiu, Miquel Viel Vázquez; i els accèssits van ser per a: Aurora Beltrán, Elena Meseguer, Aida Artés i Paula Talens. Tots ells van recollir els seus premis de mans del director de l’Escola d’Art, Juan Antonio Llopis; el pintor i professor de l’Escola, Conrado Meseguer, i membres de la directiva de l’Escola de Futbol Promeses.


76 projectes dels pressupostos participatius de Barcelona | MAPA\nProp de 40.000 barcelonins, menys d'un 3 % dels que ho podien fer, han votat per decidir el destí de 30 M € que l'Ajuntament invertirà en els propers dos anys\nRoger Torres i Liñán | dilluns, 21 de juny del 2021, a les 11.27\nL’Ajuntament de Barcelona ha presentat aquest dilluns els projectes que han resultat guanyadors dels primers pressupostos participatius de la ciutat. Un total de 184 projectes aspiraven a fer-se realitat, gràcies als 30 M € que l’Ajuntament ha destinat aquest 2021 a la iniciativa.\nSegons ha explicat el regidor de Participació, Marc Serra, entre el 10 i el 20 de juny 39.433 barcelonins van votar als pressupostos participatius, i que 76 projectes han aconseguit els suports per poder-se fer: nou a Ciutat Vella, vuit a l’Eixample, cinc a Sants–Montjuïc, vuit a les Corts, sis a Sarrià – Sant Gervasi, vuit a Gràcia, set a Horta–Guinardó, nou a Nou Barris, nou a Sant Andreu, i set a Sant Martí. Són els següents, representats al mapa:\nQuins són els districtes que han rebut més vots?\nDels 10 districtes, els que han rebut més vots són l’Eixample (35.023) i Sants–Montjuïc (34.187). I precisament en aquest darrer districte és on hi ha els dos projectes amb més suports de tota la ciutat: la millora del Parc de l’Espanya Industrial, i la reforma del camp esportiu de Julià de Capmany per jugar a criquet.\nEn canvi, a l’altra banda de la balança hi ha Sarrià – Sant Gervasi (amb 9.654 vots) i les Corts (amb 11.513 vots), com a districtes amb menys participació. Es dona la circumstància que a tots dos districtes els projectes amb més vots tenen a veure amb crear un carril bici a la via Augusta i a la travessera de les Corts, respectivament.\nMés espais verds i protagonisme per als infants\nMés enllà d’aquests quatre projectes, els pressupostos participatius tindran un clar impacte en l’urbanisme; especialment per aconseguir més espais verds a tots els districtes i per donar més protagonisme als infants. En aquest sentit, destaquen la millora dels patis de l’Escola Pau Casals (Gràcia) o l’enjardinament i instal·lació de jocs a l’entorn de les escoles Els Llorers i L’Arbret (l’Eixample).\nPel que fa a la creació d’espais verds i pacificats, els projectes més votats de vuit districtes caminen en aquesta direcció: enjardinar la plaça de Terenci Moix del Raval (Ciutat Vella), crear un eix verd al carrer del Rosselló (l’Eixample), millorar el Parc de l’Espanya Industrial (Sants–Montjuïc), plantar més arbres a Gràcia (Gràcia), rehabilitar la part històrica del Parc del Guinardó (Horta–Guinardó), reforestar Collserola (Nou Barris), millorar el Parc de la Pegaso (Sant Andreu), i convertir el pati de l’Escola La Farigola en un pulmó verd del barri (Sant Martí).\nTots els projectes presentats als pressupostos participatius\nCom s’ha fet la tria dels guanyadors?\nEntre el 10 i el 20 de juny, tots els barcelonins van poder votar els seus projectes preferits del districte on estan empadronats i d’un segon districte a la seva elecció. Per escollir els resultats finals, l’Ajuntament ha utilitzat el mètode de la cistella de la compra: és a dir, s’ha tingut en compte el nombre de vots i també l’import dels projectes.\nAixò ha deixat fora de la selecció final alguns projectes amb molts vots però que, per pressupost, superava el màxim del districte si ja s’havien seleccionat altres projectes per davant seu. Segons ha confirmat Marc Serra, això ha passat en districtes com l’Eixample: en aquests casos, s’han acabat triant projectes amb menys vots i menys pressupost per mirar d’esgotar la dotació del districte en qüestió.\nEn total, l’Ajuntament ha destinat 30 M € als pressupostos participatius, dividits de forma desigual entre els 10 districtes de la ciutat. Els districtes amb un pressupost més elevat són Sants–Montjuïc, Nou Barris i Sant Martí (amb 3,6 M € cadascun); en canvi, els districtes amb menys dotació són les Corts (2 M €) i Sarrià – Sant Gervasi (2,2 M €).\nUna participació per sota del 3 %\nPel que fa a la participació, l’Ajuntament ha explicat que han acabat votant 39.433 barcelonins als pressupostos participatius. Tenint en compte que el cens cridat a votar era aproximadament d’1,4 milions de persones (tots els empadronats de més de 14 anys), situa un percentatge de participació inferior al 3 %.\nAra bé, el regidor Marc Serra ha valorat que la participació “ha estat molt àmplia” i, per això, el govern municipal se sent satisfet. De fet, Serra ha comparat les dades barcelonines amb les d’altres ciutats d’arreu del món que han fet processos similars i ha assegurat que la participació als primers pressupostos participatius de Barcelona “ha estat molt positiva i per sobre d’altres ciutats“, com Madrid, Lisboa o Nova York.\n— Ajuntament de Barcelona — participació ciutadana — pressupostos\nÚltims dies per votar en els primers pressupostos participatius de Barcelona\nMés de 32.000 veïns ja han votat en els pressupostos participatius de l’Ajuntament de Barcelona\nBarcelona no descarta ajornar la implantació del porta a porta a Horta: “Anirem al ritme dels veïns”\nEntrevista a Eloi Badia, regidor d’Emergència Climàtica i Transició Ecològica\nCiutadans arrenca la precampanya: “Colau ha convertit Barcelona en una ciutat sense llei”\nBarcelona ret homenatge a Carlos Ruiz Zafón un any després de la seva mort\nColau i Collboni eixamplen les discrepàncies per l’ampliació del Prat amb informes contraposats


Es presenta l’Avantprojecte constructiu dels vestuaris intermedis del camp de futbol - vilanovainformacio.cat - Portal de Comunicació de Vilanova del Camí\nEs presenta l’Avantprojecte constructiu dels vestuaris intermedis del camp de futbol\nEl projecte contempla la construcció de quatre vestidors de futbol a 7, dos de futbol a 11, dos per als àrbitres i dues sales d’usos múltiples.\nEl projecte, que contempla l’edificació de tres mòduls independents de dos pisos cadascun, dona resposta al dèficit de sales polivalents que pateix Can Titó.\nEl passat dijous es va presentar a l’Ajuntament, davant l’assistència de l’alcaldessa Noemí Trucharte i del regidor d’Esports Rafael Gabarri així com dels tècnics municipals, l’Avantprojecte de reforma i ampliació de vestuaris i espais complementaris del camp de futbol Can Titó.\nLliurament de l’avantprojecte dels vestidors\nEl projecte, que la Diputació de Barcelona ha encarregat a la consultoria tècnica B2B Arquitectes S.L.P., defineix les característiques normatives, funcionals, formals, constructives i econòmiques de l’equipament.\nDurant la presentació es va explicar que el projecte va més enllà de la construcció dels nous vestuaris. Contempla un aprofitament nou i l’optimització d’un solar de 777 m2 en forma de triangle que hi ha entre poliesportiu i camp de futbol, que presenta alguns condicionants als quals calia adaptar-se.\nEs tracta d’optimitzar el solar on actualment hi ha ubicat el mòdul de vestidors intermedis de camp de futbol; dos vestidors molt antics que han quedat del tot insuficients en nombre i en prestacions.\n“Accessibilitat, capacitat, ventilació, estructura, coberta … Són moltes les necessitats de millora que van motivar la demanda d’aquest estudi arquitectònic a la Diputació de Barcelona”, segons explica el regidor d’Esports, Rafael Gabarri\nImatges virtuals dels vestidors\nEl projecte també dona resposta al dèficit de sales polivalents que pateix Can Titó\nSegons es va explicar durant la reunió, s’ha optat pel disseny de tres cubicles de dos pisos, connectats entre ells, que es poden desenvolupar per fases i que tenen vida pròpia i generen uns porxos i unes circulacions especials. Als tres mòduls s’hi pot accedir des de peu de camp i també des de la planta baixa.\nEl mòdul central preveu encabir 4 vestidors de futbol a 7, polivalents i convertibles, si convé, en 2 vestidors de futbol a 11, amb capacitat per a 20 jugadors.\nEl mòdul 3, a la dreta, contempla dos vestidors espaiosos de futbol a 11 i amb els corresponents vestidors arbitrals o de monitoratge degudament annexats.\nI finalment el mòdul 1, situat a l’esquerra, inclou una sala polivalent, en planta baixa, per activitats dirigides, pensada més per a ús municipal i una segona planta, també polivalent, pensada com a sala de reunions i espais de treball dels clubs, molt reivindicada per totes les entitats.\nEl conjunt preveu una proposta d’edificació de 436 m2, molt superior als 131 m2 de planta baixa dels vestidors actuals, que caldrà enderrocar.\nEl projecte es presenta dividit en blocs per tal que pugui ser executat en fases.\nPel que fa al pressupost de l’actuació s’estima un import de 587.612,99 €, IVA inclòs, desenvolupable per fases.\nS’obre un nou procés de consulta pública prèvia sobre el reglament per a l’acolliment diürn de persones grans\nL’Institut Pla de les Moreres celebra el Sant Jordi 2021 reconeixent les dones escriptores


La música és un element clau a les nostres vides i ens acompanya d’ençà que som petits fins a la maduresa, per això la importància de la música en l’educació és un element clau que aporta molts beneficis a l’alumnat i els ajuda a créixer a diferents nivells. A continuació explicarem per què és tan important i quin paper té aquesta a l’Escola Mare de Déu del Roser. Acompanya’ns per descobrir-ho!\nExisteixen molts estudis que assenyalen la importància de la música en l’educació i els efectes positius que té en el desenvolupament cognitiu, creatiu, intel·lectual i psicològic dels nens. Inclús s’ha demostrat que la música estimula l'hemisferi esquerre del cervell, encarregat de l’aprenentatge del llenguatge, els números i l’ús de la lògica.\nA l’Escola Mare de Déu del Roser coneixem la importància de la música en l’educació i sabem que aquesta augmenta la capacitat de memòria, atenció i concentració dels alumnes. La relació entre aquesta i altres camps de coneixement com les matemàtiques són més estretes del que ens pensem, i l’estudi de la música afavoreix la memorització de textos i la facilitat per fer raonaments lògics. A més, coneixem dades sobre el treball auditiu que es fa amb la melodia i sabem que aquest beneficia la capacitat de concentració i l’aprenentatge d’altres llengües.\nLa importància de la música en l’educació i sobretot en relació amb altres matèries és molt gran, ja que aquesta ajuda a interrelacionar coneixements. A l’Escola Mare de Déu del Roser seguim un projecte educatiu que es basa en el creixement dels nostres alumnes, posant al seu abast tota mena de recursos perquè siguin capaços d’elaborar el seu propi futur. És per aquest motiu que els recursos com la música acompanyen als nostres alumnes des del primer dia.\nEntre els nostres objectius educatius té una gran importància la formació integral dels alumnes, fent que aquests esdevinguin persones preparades acadèmicament i humana. Per aconseguir-ho, ajudem a desenvolupar la seva creativitat a través de l’estudi de la importància de la música en l’educació i fomentem les habilitats comunicatives tan importants en l’aprenentatge dels idiomes.D’aquesta manera aconseguim formar alumnes empàtics, tolerants, resilients, positius i feliços.\nRecordem que l’aprenentatge musical ajuda a la socialització i fomenta la col·laboració, l’esperit crític i el respecte quan es duen a terme activitats col·lectives. A més, la importància de la música en l’educació influeix en com els estudiants aprenen valors, hàbits i costums que els ajudaran al llarg de la seva vida. Per si encara us pregunteu per què és tan important el seu estudi, pensem en què la música ens acompanya al llarg de totes les etapes de la nostra vida, i clarament juga un paper fonamental en ella, cosa que fa que tant els pares com la societat en general comprengui que les matèries artístiques són essencials en l’aprenentatge i creixement dels nens i nenes.\nA l’Escola Mare de Déu del Roser ens prenem molt seriosament la música i per aquest motiu fomentem el seu coneixement a través del treball que fem a les aules, però també com a activitat extraescolar que pot ajudar a reforçar algunes mancances i beneficiar molt als alumnes. A més, es tracta d’una activitat entretinguda que agrada molt als estudiants! Vols saber-ne més? Demana més informació o visita’ns!


TWONE MUSIC AL TEATRE PRINCIPAL DE MAÓ | Nan Ventura\n"TWONE MUSIC" AL TEATRE PRINCIPAL DE MAÓ\nEntrevista als components del grup "TwOne Music", seleccionats per a actuar dia 1 de març, Dia de les Illes Balears, al Teatre Principal de Maó en el segon Festival Musical de Talent Jove, organitzat pel Consell Insular de Menorca i el departament d'INJOVE.\n1. Qui són “TwOne Music”?\nTwone Music és un duet format per n'Ara Martí i en Dani Juanico, dos cantautors ciutadellencs. Dani, 18 anys, sona el piano, la guitarra, i canta. Ara, 25 anys, sona la guitarra i canta.\n2.Com va sorgir el grup?\nNoltros ja ens coneixíem d'abans, ja que els nostres pares són amics de tota la vida.\nEl grup es va formar fa dos anys quan vàrem tenir un esdeveniment en el qual actuàvem per separat, i ens vam animar a per uns temes junts, i des d’allà hem sonat per tota la illa, tant versions, com temes propis.\n3.Quina ha estat la vostra trajectòria fins ara?\nEls dos hem començat de molt petits en el món de la música, però com a grup, com hem dit anteriorment, duim tan sols 2 anys. En aquest curt termini de temps esteim molt agraïts de la rebuda que hem tingut per part de la gent, ja que hem actuat molt aquests dos darrers anys, a llocs com Sa Cova d'en Xoroi, a hotels, a quasi tots els pobles, i més.\n4.Quina música oferireu al Festival musical de talent jove?\nAl Festival de talent jove oferirem una varietat bastant ampla d'estils, farem qualque tema propi i també farem versions que esperem que deixin amb bon sabor de boca.\n5.Què representa per a vosaltres participar en aquest festival al Teatre Principal de Maó?\nPer noltros participar en aquest festival ens aporta molta novetat i l'afrontam amb molta il•lusió, ja que mai hem sonat al Teatre com a duet, i ens fa moltes ganes poder demostrar el nostre talent als espectadors que gaudeixin del Festival.\nMés informació i entrades aquí.


Voltor comú (Gyps fulvus) - Acors\nÉs un rapinyaire molt gran, l’adult té el cap i el coll només coberts per un plumisol curt i dens, de color blanc brut, del mateix color és una mena de boà que llueix a la base del coll, el bec és robust i grogenc i l’ull clar.\nLes parts dorsals són de color marró clar, terròs, i les plomes de vol fosques, les parts ventrals sòn de color marró rogenc i les potes grisoses.\nEn vol, s’aprecia que les alessón molt llargues i amples, amb les fosques plomes de vol contrastant amb les cobertes clares, la cua la té curta i quadrada (lleugerament cuneiforme) i la posisció arronsada del coll accentuen la impressió de silueta smpls.\nPlaneja majestuosament amb les ales lleugerament aixecades i les primàries ben separades, Trigue de 6 a 7 anys a lluir el plomatge d’adult.\nRequereix de singleres on reposar i ubicar les seves colònies, i la presència d’arees obertes on cercar aliment. Malgrat l’estesa creença popular d’aquest ocell, l’olfacte no és més desenvolupat que el de qualsevol altre ocell, però si que té una vista excepcional i pot detectar les carronyes a una distància extraordinària.\nEls moviments d’un sol individu deixant-se caure cap el menjar, és suficient perqué es dispari una reacció en cadena que provoca que , en pocs minuts el carnús es vegi envoltat per la majoria de voltors de la zona.\nEl niu, situat al ralleix d’una cinglera acull un únic ou que serà covat pels dos pares durant 48 a 54 dies. El poll trigarà de 100 a 155 dies en ser capaç de volar.\nAmb les ales esteses és més gran que una cigonya, ja que pot arribar a una envergadura de 280 cm. té una longitud de 95 a 110 cm. i pesa de 6 a 11 kg.\nFotos: acors.cat a Guixers, Catalunya\nInfo: Guia de ca,p dels Ocells de Catalunya editorial Omega.\nbuitre leonado gänsegeier gyps fulvus sai arrea vautour fauve voitre griffon vulture Voltor voltor comu


Conexies la secció 'Partit a partit'? - ceeuropa.cat\n01 Abril 2018\tRedacció\nEl seguiment dels quatre principals equips, jornada a jornada CE Europa\nData de disputa, número de jornada, horari del partit, rival, com a local o visitant, resultat i crònica. Els quatre principals equips de l'Europa (Primer Equip, Femení A, Filial i Juvenil A) tenen una secció anomenada 'Partit a partit' dins el seu menú principal del lloc web.\nEn aquesta secció es troba consultable cada jornada, sense excepció, del campionat de lliga present i, en cada cas, d'unes quantes temporades anteriors. Es pot veure estadísticament la dinàmica de triomfs, empats i derrotes dels equips, el calendari amb els seus resultats i repassar crònica per crònica com van tenir lloc tots els partits jugats.\nEnllaç directe a la secció\nPrimer Equip 'Partit a partit'\nFemení A 'Partit a partit'\nFilial 'Partit a partit'\nJuvenil A 'Partit a partit'


Avís legal - Cafès Roma\nAquest avís legal regula l’ús del lloc web www.cafesroma.com\nRaó social: Cafès Roma, SCP\nDirecció: Carrer Urgell, 16, 25600, Balaguer, 973445748.\nwww.cafesroma.com és el lloc web d’informació i venda de Cafès Roma.\nAmb caràcter general les relacions entre Cafès Roma, SCP i els usuaris dels seus serveis telemàtics es troben sotmeses a la legislació i jurisdicció espanyoles\nL’usuari queda informat que l’accés a la web no suposa en cap cas l’inici d’una relació comercial amb Cafès Roma, SCP o qualsevol de les seves delegacions.\nEls drets de propietat intel·lectual del contingut de les pàgines web, el seu disseny gràfic i codis són titularitat de Cafès Roma, SCP i, per tant, queda prohibida la seva reproducció, distribució, comunicació pública, transformació o qualsevol altra activitat que es pugui realitzar amb el continguts de les seves pàgines web, ni tan sols citant les fonts, excepte amb el consentiment previ de Cafès Roma, SCP.\nCafès Roma, SCP es reserva el dret a actualitzar, modificar o eliminar la informació continguda a les seves pàgines web. També pot limitar o no permetre l’accés a aquesta informació a certs usuaris.\nCafès Roma, SCP no assumeix cap responsabilitat per la informació continguda a les pàgines web de tercers a les que es poden accedir per “links” o enllaços a les pàgines web de Cafès Roma, SCP. La presència de “links” o enllaços a les pàgines web de Cafès Roma, SCP només té una finalitat merament informativa i en cap cas suposa un suggeriment, invitació o recomanació d’aquestes.


Dòlars neozelandesos a Riyals saudites - Gràfic de 30 dies - Taxes de canvi\nDòlars neozelandesos (NZD) a Riyals saudites (SAR)\nEl gràfic de sota mostra les taxes de canvi històriques entre el Riyal saudita (SAR) i el Dòlar neozelandès (NZD) entre 26/4/2019 i 24/5/2019.\nVeure mitjana mensual de taxes de canvi històriques del Riyal saudita en comparació amb el Dòlar neozelandès.\nEn aquest moment, la taula està mostrant les taxes de canvi històriques del Riyal saudita per 1 Dòlar neozelandès. Inverteix la taula per veure les taxes de canvi del Dòlar neozelandès per 1 Riyal saudita.\nVeure taxes de canvi històriques del Riyal saudita en comparació amb el Dòlar neozelandès en forma de taula.\nmínim = 2,4363 (22 de maig) mitjana = 2,4695 màxim = 2,5031 (30 d’abril)\nEl gràfic anterior mostra les taxes de canvi històriques entre el Riyal saudita i el Dòlar neozelandès. Si vols veure les taxes de canvi històriques entre el Dòlar neozelandès i una altra divisa, si us plau, selecciona una divisa de la llista a continuació:


Creatius - Impars\nInici / Creatius\nRoser Matas “Sent constant i rigorosa, la inspiració es pot entrenar”\nRoser Matas és l’artista seleccionada per “Impars” per crear la postal de Nadal de 2018 de UIC Barcelona. L’obra consisteix en una adaptació de L’adoració dels pastors (1505-1510) de Giorgione, en la qual els personatges de la Roser visiten l’adoració a través de la tècnica anomenada fotocomposició. Ella decideix batejar la seva reinterpretació amb el títol Visitant l’adoració dels pastors.\nHelena Perez Garcia “Sovint la inspiració em ve quan nedo.”\nHelena Perez Garcia és l’artista seleccionada per “Impars” per dissenyar la postal de Nadal de UIC Barcelona de 2017. La seva proposta consisteix en una il·lustració de 35 x 50 cm que reinterpreta La fugida a Egipte de Sandro Botticelli.\nDissenyadora gràfica. Barcelona, 1992. Grau en Disseny i Projectes Editorials per l’Elisava Barcelona School of Design and Engineering. Ha treballat projectes d’editorial, identitat, web, tipografia, digital, i direcció d’art. Ha impartit conferències a FIU Bcn at DHUB Barcelona i al Blanc Festival 2014.\nLa Mar va ser la primera artista talent “Impars”. L’encàrrec va ser el disseny de la felicitació de Nadal del 2016, una obra original collage digital de 40 × 40 cm.


Espectacle «Remember Queen», aquest cap de setmana a Buñol i Chiva | tucomarca.com\nAdded by administrador on 3 maig, 2019.\nSaved under Agenda, Bunyol, La Foia de Bunyol-Xiva, Secció, Xiva\nRemember Queen és el grup tribut considerat més fidel a la mítica banda britànica liderada per Freddie Mercury. La gira 2019 coincideix en un moment en què el públic està àvid de cantar els grans temes del grup gràcies a l’èxit que està recollint la pel·lícula Bohemian Rhapsody.\nL’objectiu d’aquest espectacle és crear la sensació d’estar veient a Queen en viu, gràcies al fet que els integrants de l’espectacle ocupen la formació exacta que tenia el grup anglès sobre l’escenari, utilitzant deu canvis de vestuari, a més d’incloure en el xou un suport visual amb els vídeos que Queen ens va llegar al llarg dels anys i servint-nos per conèixer la banda i els millors moments de la seva carrera.\nEls artistes de Remember Queen cuiden el més mínim detall de l’espectacle original amb una posada en escena semblant a la que aquests utilitzaven en la Gira del 86, sent l’última amb Freddie Mercury en escena. La formació original que va apassionar en els escenaris de tot el món. Queen era excepcional perquè els seus músics ho eren excepcionals com la seva bateria Roger Taylor, reconegut i destacat músic de la història del rock, que a més va ser compositor de gran part dels èxits com Ràdio Ga Ga o A Kind of Magic. El bateria de Remember Queen, Roberto D Amicis interpreta com ningú altres èxits de Queen com I’ma In Love With My Car. En el paper de Brian May, Leo Giannetto i com John Deacon, Julio Llorca, reconeguts músics amb una trajectòria excepcional. Tots els èxits de Queen com We are the Champions o Bohemian Rapsody en un espectacle d’èxit internacional i protagonitzat pel millor doble del món de Freddie Mercury, Piero Venery que des d’Itàlia ofereix una impecable caracterització de l’artista, al costat dels seus gestos, balls i posada en escena.\nL’espectacle es podrà gaudir aquest divendres, 3 de maig, a les 21,00 hores a Buñol i el diumenge 5, a les 20,00 hores en l’Astoria de Xiva. Durant 2 hores es podrà gaudir d’un excel·lent recorregut per molts dels grans èxits de Queen en un espectacle d’èxit internacional i amb un desplegament tècnic sense precedents.


La Colla Castellera de Figueres enceta els seus vint anys d’història a la XX Fira de l’Oli d’Espolla ·\nLa Colla Castellera de Figueres enceta els seus vint anys d’història a la XX Fira de l’Oli d’Espolla\nEls castellers de Figueres amb el 3 de 7 carregat\nA la seva primera actuació de l’any els castellers de Figueres descarreguen un castell de 7\nUn centenar de castellers es van desplaçar a Espolla, malgrat el fred i el vent que havia fet en dies anteriors, per desplegar una actuació de «màxims», comptant que acaben de tornar als assajos i només en duen 3 des de l’inici de temporada, fa 15 dies.\nDesprés dels 3 pilars de 4, la Colla va encarar el castell més alt de l’actuació. Un 3d7 molt ferm i parat a la carregada. En segona ronda, la colla va descarregar el 5d6, i va acabar en tercera ronda amb un 4d6 amb agulla. En ronda de pilars, es va descarregar un vano de 5 i per acabar, es van fer pilars per la mainada.\nTot i ser molt aviat encara, sembla que el nou Cap de Colla, Jaume Vehí, de moment aplica els mateixos criteris que l’anterior, Ignasi Cabré, fer prevaldre el rodatge dels castellers nous en construccions inferiors, però que permeten més entrada de tronc enfront de fer castells superiors a la vegada que fa limitar aquestes posicions als que ja tenen més experiència.\nAixí doncs, sembla que de moment, la torre de 6 lila es quedarà al calaix en benefici del 5d6 i del 4d6 amb agulla.\nL’anècdota de la diada és que, tot i no ser el castell de 7 més primerenc de l’any (ja que els Gausacs de Sant Cugat en van fer un el dissabte mateix), la Colla és posa primera de la classificació d’aquest any 2016 gràcies al 3d7 i al vano desplegats, i és que la immensa majoria de colles, comencen les actuacions més endavant.\nTags: 3 de 7, Colla Castellera de Figueres, Espolla, Fira de l'Oli\nPrevious 71 carrosses entraran en el sorteig per decidir l’ordre de sortida a les desfilades del Carnaval de Roses\nNext Roses crea un Fòrum d’Oportunitats dirigit als emprenedors


Marina Albiol insta al Consell a promoure un front comú contra el CETA en defensa del camp valencià – EUPV\nMarina Albiol insta al Consell a promoure un front comú contra el CETA en defensa del camp valencià\nHome/Noticies, Portada/Marina Albiol insta al Consell a promoure un front comú contra el CETA en defensa del camp valencià\nLa portaveu d’Esquerra Unida al Parlament Europeu Marina Albiol ha fet una crida “al Consell i també als diputats i diputades del País Valencià, independentment del seu color polític, per establir un front comú a Madrid davant la votació al Congrés sobre el tractat comercial de la UE amb el Canadà”, conegut com a CETA, “ja que posa en greu risc la pervivència del nostre àmbit agrari i ramader”. Per a Albiol, “al camp valencià se li acumulen les males notícies: només fa uns dies coneixíem que han quedat fora de les ajudes de la Política Agrària Comuna (PAC) vora 30.000 productors, un terç dels agricultors valencians que es podien beneficiar dels ajuts; portem mesos escoltant els problemes que als cítrics els ha causat el conveni amb Sudàfrica; i ara sembla que la pitjor amenaça contra el model d’agricultura sostenible i centrada en allò local es farà efectiva amb la signatura d’un CETA que obrirà la porta a una agroindústria d’aliments transgènics, carn hormonada i aus desinfectades amb clor”.\nPer a Albiol, “cap representant polític pot arrogar-se la defensa del nostre camp mentre vota a favor de la signatura del CETA”, tot recordant que els principals sindicats i col·lectius agraris “s’oposen fermament a la signatura del conveni amb el Canadà”. La portaveu d’EU a l’Eurocambra subratlla a més que “el model de producció pluriespecífica centrada en allò local, arrelada al territori, amb treball familiar, sistemes cooperativistes i significativa quota d’elaboració ecològica representa l’única fórmula sostenible i de futur. En canvi, el model de produccions intensives, monoespecífiques, reduïda mà d’obra i alta tecnologització dels processos, utilització massiva de productes químics i pesticides i allunyada dels centres de consum, és precisament la fórmula que promou el CETA”. En aquesta línia, demana als responsables del Consell “que es pregunten si aquest model ens convé també de cara al desenvolupament del País Valencià durant les pròximes dècades. Els convide a fer una reflexió sobre la sostenibilitat del nostre territori, sobre els recursos disponibles, i sobre com afectarà el canvi climàtic al País Valencià en 10 o potser 20 anys si abandonem l’agricultura i la ramaderia i impulsem un model agroindustrial. ¿Realment ens convé el CETA, a les valencianes i els valencians?¿O, potser, només convé a les elits?”, es pregunta Albiol, remarcant que “no de bades són les principals corporacions internacionals les que expressen el seu recolzament al CETA, un tractat comercial que en realitat promou un comerç privilegiat per a les empreses multinacionals”.\nLa portaveu d’EU a Brussel·les finalment ha fet una crida a les mobilitzacions previstes per als propers dies 2 i 3 de juny a escala estatal: “Els col·lectius contra el CETA de diferents comarques ja han organitzat autobusos des de Castelló, València i Alacant, i continuarem lluitant per impedir la ratificació d’aquest tractat i la pervivència d’un model agrícola i ramader sostenible”.\nBy eupv|2017-05-25T22:32:49+00:00maig 25th, 2017|Noticies, Portada|0 Comments


Arxius de vilartagues cf » Tribuna Ganxona\nEl Vilartagues va jugar diumenge el seu partit corresponent a la jornada 4 del grup 16 de 3a catalana contra l’Arbúcies. Tot i que en un principi el calendari havia establert jugar aquest partit a terres arbucienques, els locals van demanar jugar-lo a casa amb motiu de la celebració de la presentació de tots el equips del futbol ganxó, acte que va ser un èxit de públic, que va acabar omplint la grada del Josep Suñer i Arxer.\nEls dos equips arribaven al partit empatats amb 4 punts, però un partit menys pels visitants. Tot i les baixes importants que tenia Jose Cabrera per aquest partit, sobretot a l’apartat ofensiu, el Vilartagues va ser clarament superior al seu rival. A la primera part, els locals van controlar en tot moment la pilota, però no ho van transformar en ocasions de gol.\nL’Arbúcies, per la seva banda, amb prou feines va inquietar la porteria d’Alexis, excepte al minut 38, quan el jugador arbucienc Marc Carballal va engaltar un xut llunyà des de la banda dreta que es va esquitllar per l’escaire de la porteria d’Alexis, que no s’acabava de creure el que havia passat. Quatre minuts més tard, però, Castillo va rematar a la perfecció de cap un córner que posava l’empat a un al marcador, resultat amb el que es va arribar a la mitja part.\nA la segona part, el control del partit va tornar a ser pels locals, que amb el pas dels minuts van anar arribant amb més claredat a la porteria visitant. Moha Rebbouha “Negro”, la última incorporació de l’equip, va entrar al camp a la mitja part, i va donar un altre aire a l’atac dels ganxons, gaudint d’oportunitats per avançar-se en el marcador. No va ser fins al minut 72, però, que una jugada per la banda esquerra de Sergi Moradell va acabar amb una centrada a l’interior de l’àrea, on Joel Murcia va afusellar la porteria de Roger.\nDurant els últims minuts l’Arbúcies va buscar a la desesperada intentar aconseguir l’empat, però sense posar en perill la porteria d’Alexis. Qui va gaudir de les millors ocasions, però, va ser el Vilartagues, que no van acabar aprofitant els espais que deixaven els arbuciencs i que podrien haver deixat un marcador molt més ampli.\nAmb aquesta victòria, el Vilartagues escala fins la cinquena posició, a 5 punts del líder Ca l’Aguidó. El pròxim partit dels jugadors de Jose Cabrera serà diumenge vinent, a les 5 al Josep Sunyer, contra La Salle Girona.\nVILARTAGUES CF: Alexis Márquez, Aaron, Buly, Castillo (Jota 86′), Marc Murcia (Ivan Muñoz 73′), Zorrilla, Joel Murcia (Santi Llinàs 73′), Juan Gómez, Pau Puig, Moradell i Mossa (Negro 45′).\nARBUCIES CF: Roger (Robert 61′), Pau, Balde, Guillem (Alvaro 16′), Eric, Moha, Carles, Marc, Jose Medina, Enric (Manel 55′), Adam (Oriol 75′).\nEl Vilartagues, imparable (VILARTAGUES CF, 2 – UE TOSSA, 0)\nEl Vilartagues va obtenir tres punts importants davant d’un rival directe a la part alta de la classificació, després de la suspensió del partit de la setmana passada per la mort sobtada de la mare del jugador ganxó Ivan Luque, per qui es va guardar un minut de silenci abans de l’inici del partit. Amb la aquesta victòria l’equip vermell es col•loca a cinc punts del líder amb un partit menys.\nLa primera part va ser espessa per part dels locals, amb més d’una ocasió clara pels de Tossa i amb més control del joc per part dels selvatans. El resultat d’empat a zero al final dels primers 45’ va ser prou bo pel Vilartagues vista aquesta primera part, més si tenim en compte que en cap moment es va inquietar al porter visitant.\nLa segona part va ser, però, diferent, el domini del joc es va equilibrar ja des del primer minut de la segona part, amb jugades de perill a les dues porteries. Després d’una jugada de contraatac, els locals van aconseguir el primer gol i a partir d’aquí el domini del partit, amb un Tossa abocat a l’atac. Precisament quan més perill hi havia a la porteria local, el segon gol va tranquil·litzar els ànims faltant pocs minuts pel final.\nLa propera setmana partit a Sant Antoni per seguir sumant i continuar amb la lluita pels llocs capdavanters de la categoria.\nEl Vilartagues va jugar amb Mundó, Cordonet, Buly, Ivan Muñoz, Moradell, Laso, Gabaldon, Akaba, Ivan Luque, Alex Gálvez i Juan Gómez. També ho van fer Edu Amat, Moha, Bruno, Toni Delgado i Zorrilla.\nGols – 1-0 Bruno , 2-0 Bruno.\nGabaldón i Moradell fulminen l’Atlètic Blanes (VILARTAGUES CF, 5 – C.AT.BLANES, 1)\nVictòria còmoda a casa davant d’un Blanes Atlètic que va oposar poca resistència en un partit sense massa història. Els locals van dominar el joc i el marcador en tot moment i van poder mostrar en diferents fases del partit un bon nivell en el joc.\nAmb aquesta victòria el Vilartagues n’enllaça tres de consecutives i passa a ocupar la segona posició a la classificació a tres punts del líder, i la propera setmana es desplaça a camp contrari contra l’Unió Girona.\nEl Vilartagues va jugar amb Jordi Luque, Ivan Muñoz, David Zorrilla, Sergi Moradell, Gerard Gabaldon, Paul Akaba, Ivan Luque, Sergio Ruiz, Juan Gómez, Edu Tobias, Bruno Perez. També ho van fer Pau Puig, Julio Sola, Ernesto Luque, Victor Laso, Àlex Galvez.\nGols – 1-0 Gabaldon (17´), 2-0 Moradell (28´), 3-0 Gabaldon (47’), 4-1 Moradell (66’), 5-1 Gabaldon (85’)\nEl Vilartagues ja guanya (VILARTAGUES CF, 3 – UE CALONGE,0)\nPartit tranquil que els locals van dominar de cap a peus, tant en el joc com en les ocasions. El marcador va quedar curt per les ocasions que es van tenir i el resultat no va estar en perill, ja que els calongins no van tenir cap ocasió d’acostar-se a l’àrea local. Malgrat tot, dos penals van fer possible que el Vilartagues es distanciés i aconseguís la tranquilitat.\nLa primera part va acabar amb un inmerescut 1-0 que no reflectia la realitat del partit, amb un gol després de recollir un rebuig dins l’àrea a la sortida d’un corner. La segona part es va haver de resoldre amb dos penals, tot i les nombroses ocasions que van tenir els locals.\nGols – 1-0 Buly, 2-0 Akaba (p), 3-0 Moradell (p)\nEl Vilartagues va jugar amb Mundó, Amat, Muñoz, Zorrilla, Moradell, Akaba, Delgado, Ramirez, Alex, Bruno. També ho van fer Laso, Julio, Luque, Moha, Vargas.\nEl proper cap de semana l’equip visita el Silenc, rival que ocupa la mateixa zona de la classificació que els ganxons.\nHistòric acord tribanda del futbol ganxó\nEl passat divendres 7 de maig, el Vilartagues CF, l’AD Guíxols i l’Escola de Futbol Sant Feliu van arribar a un gran acord per compartir esforços i objectius, signant un acord a tres bandes per les properes tres temporades, per tal de fer possible que mantenint la seva independència com a club, es treballi de forma conjunta tant esportiva com socialment.\nTal com expressava l’alcalde, Joan Alfons Albó, s’ha d’agrair “la seva capacitat de saber triar entre allò prescindible i allò que és irrenunciable, ja que el seu acord beneficia a més de 500 esportistes, entre petits i grans”.\nL’objectiu és confeccionar un primer i un segon equip de futbol sènior que treballin conjuntament en assolir els màxims nivells esportius per a cadascun d’ells i un futbol base sòlid que treballi per a que els jugadors de Sant Feliu tinguin les portes obertes d’aquestes entitats en acabar la seva etapa de juvenil.\nConcretament, en el conveni resta escrit que l’Escola de Futbol Sant Feliu esdevindrà filial de l’Ateneu Deportiu Guíxols per les temporades 2015-2016, 2016-2017 i 2017-2018 i que no podrà afiliar-se a cap més equip. L’Ateneu, per la seva banda, no disposarà de cap equip de futbol base però podrà disposar sempre que sigui necessari de jugadors del juvenil de l’Escola per cobrir les places necessàries per completar la convocatòria del primer equip.\nL’Ateneu, l’Escola i el Vilartagues CF formaran un consell esportiu entre els tècnics dels equips, per tal de consensuar els jugadors que han de formar part de cada club quan aquests acabin la seva etapa de juvenils.\nL’Escola també es compromet a realitzar com a mínim dos partits setmanals al Camp Josep Suñer i el Guíxols, a fer la presentació del seu primer equip conjuntament amb la de tots els equips de l’Escola, un any a cada camp, iniciant-se aquestes presentacions amb motiu del 25è Aniversari de l’Escola al Camp de Vilartagues.\nL’Ateneu establirà una quota de Soci del Club de 60 € per temporada per a tots els socis, pares i mares de l’EF Sant Feliu.\nTot els jugadors i tècnics de l’EF Sant Feliu tindran entrada gratuïta a totes les activitats que promogui l’Ateneu.\nAquest acord serà renovable per tres anys un cop finalitzi.


El Vendrell, 28 d'abril de 2020\nL’Ajuntament del Vendrell va celebrar ahir dilluns, 27 d’abril, un ple ordinari per via telemàtica.\nEn aquesta sessió es va donar compte de la delegació en la regidora de Serveis Socials, Montse Martín, la facultat de resoldre actes administratius referent a l’atorgament de prestacions socials de caràcter econòmic i d’ajudes d’urgència social.\nEn la sessió també es va donar compte al ple de l’informe anual dels acords adoptats malgrat l’existència d’objeccions efectuades per la Intervenció dels acords adoptats amb omissió del tràmit de fiscalització prèvia i de les principals anomalies detectades en matèria d’ingressos.\nAhir també es va donar compte al Ple de la liquidació del pressupost 2019.\nEl Ple del Vendrell va aprovar, amb 15 vots a favor (Govern+JxV+Podem El Vendrell+Primàries Catalunya) i 6 abstencions (SP-ERC), deixar sense efecte el Registre Municipal de Parelles de Fet pel que fa noves inscripcions, atès que des de l’any 2015 el Parlament de Catalunya va crear el Registre de parelles estables de Catalunya i posteriorment se’n va aprovar també el seu reglament. Es considera que la creació́ del Registre de parelles estables de Catalunya fa innecessària la coexistència amb el Registre municipal de parelles de fet de l'Ajuntament del Vendrell creat l'any 1996. De tota manera, qui vulgui inscriure’s en aquest Registre de parelles estables de Catalunya ho podrà fer igualment al SAC de l’Ajuntament, a l’Oficina d’Afers Socials del c/1 d’Octubre del Vendrell, al Consell Comarcal del Baix Penedès o bé als Serveis territorials de Justícia a Tarragona.\nEl ple va aprovar, per unanimitat, l’adhesió del personal laboral de la societat mercantil Prosceni El Vendrell SLM al conveni col·lectiu de treball del personal laboral de l’Ajuntament del Vendrell i dels seus organismes autònoms.\nEl ple va aprovar inicialment, i per unanimitat, la modificació del Reglament Orgànic Municipal per tal de preveure la possibilitat de celebrar les sessions dels òrgans col·legiats de l’Ajuntament per via telemàtica.\nTambé per unanimitat el Ple va aprovar ratificar, com a ens consorciat, la modificació dels Estatuts del Consorci per a la Normalització Lingüística aprovada pel Ple del Consorci.\nLa unanimitat del Ple també va permetre aprovar i fusionar dues mocions presentades en un mateix sentit: d’una banda, la dels grups municipals de Som Poble-Esquerra, Primàries Catalunya i Podem El Vendrell i de l’altra, la del grup municipal de Junts pel Vendrell, per a l’establiment de mesures econòmiques i socials per fer front a l’emergència social i la crisi econòmica generada per la pandèmia de la COVID 19.\nA més de la fusió de les dues mocions, aquest punt també va incorporar la proposta de tots els grups polítics del consistori de que totes les mesures es tindran en compte en els acords a incorporar en la versió inicial del Pla Municipal de Reactivació Econòmica i Social. Un Pla que es presentarà per treballar i consensuar en una Taula de diàleg per a la reconstrucció del Vendrell, que inclourà un representants de tots els grups municipals del Consistori, entitats socials, econòmiques i culturals, i amb el suport dels tècnics municipals, i la primera convocatòria de la qual està prevista per aquest mateix dijous.\nL’objectiu d’aquesta Taula serà elaborar un Pla de xoc per superar la crisi derivada del COVID 19. I en una segona fase treballar per trobar nous sectors econòmics que puguin rebaixar la dependència del municipi del sector serveis, el més colpejat per la crisi, i que el faci més resistent davant de noves crisis com la climàtica i energètica, aprofitant la necessitat de millores socials i ambientals en la gestió́ dels residus, l’estalvi d’energia, l’habitatge assequible etc per crear ocupació́.\nEn aquesta Taula es portaran a debat propostes com ara són la creació d’una oficina d’atenció a la ciutadania, als treballadors autònoms i a les PIMES, en col·laboració amb l’Eina i Serveis socials; la creació de les bases de la subvenció per al lloguer d’habitatge a les famílies amb pocs recursos que viuen en immobles públics o privats de lloguer; l’establiment d’un nou Calendari del Contribuent que entri el vigor una vegada finalitzi l’estat d’alarma; la presentació́ al Ple de la corporació abans de la finalització de l’estat d’alarma d’un conjunt de modificacions o subvencions de diverses taxes per tal d’incorporar bonificacions. També que el govern municipal presenti en el proper Ple municipal l’articulat d’una línia de subvencions a favor de les PIMES i autònoms locals; que amb la finalització de l’estat d’alarma, amb la col·laboració de tots tipus d’entitats, es faci una campanya publicitària de crida a la ciutadania i de suport per tal de fomentar el consum de proximitat (km 0) i solidària al comerç local i de proximitat; col·laborar amb els recursos necessaris perquè̀ davant la situació sanitària del municipi es pugui facilitar la compra del material de protecció́ pel personal de l’Hospital comarcal i de la resta de centres de salut del municipi o crear una taula d’emergència sanitària, que compti amb representació́ tècnica municipal i política, dels treballadors dels centres sanitaris, de les residències per a gent gran del municipi, de les farmàcies i d’altres agents que tinguin incidència en la lluita contra el Covid-19 i de qualsevol altre incidència sanitària similar.\nEl ple va desestimar, per 11 vots en contra (Govern) 8 a favor (SP-ERC; Podem El Vendrell i Primàries Catalunya) i 2 abstencions (JxV) la proposta presentada pel grup municipal de SP-ERC sobre la gestió integral de les piscines cobertes del Vendrell.\nEl ple va aprovar per unanimitat la proposta presentada pel grup municipal de Junts per Catalunya per a modificar el Reglament Orgànic Municipal en relació al vot telemàtic als plens i Comissions informatives, perquè es pugui utilitzar quan regidores i regidors es trobin en els supòsits com ara baixa, permís o situació assimilada per maternitat, paternitat, embaràs o malaltia greu o alguna raó de força major.\nLa proposta presentada pel grup municipal de Primàries Catalunya per modificar el període de cobrament dels rebuts de l’aigua per tal que torni a ser trimestral va quedar rebutjada per 11 vots en contra (Govern), 9 abstencions (SP-ERC, JxV, Podem El Vendrell) i 1 vot a favor (Primàries).\nLa proposta presentada pel grup municipal de Podem El Vendrell de reconeixement solidari i econòmic a tots els treballadors i treballadores de l’Hospital Asil de la Muntanyeta en la crisi sanitària de la COVID19 va quedar rebutjada per 11 vots en contra (Govern) i 10 vots a favor (Oposició).\nLa moció presentada pel grup municipal de Junts pel Vendrell sobre la modificació de la Llei Orgànica 2/2012 de 27 d’abril d’estabilitat pressupostària i sostenibilitat financera va quedar rebutjada, després que el vot de qualitat de l’alcalde desfés l’empat de 10 vots a favor (Oposició) i 10 en contra (PSC+Cs) i 1 abstenció (AVP). El punt havia incorporat una esmena del grup de SP-ERC, que prèviament també va quedar rebutjada, amb el mateix resultat a les votacions.\nLa moció presentada pel grup municipal de Primàries Catalunya per demanar la dimissió immediata de la Regidoria de Policia i Protecció Civil va quedar rebutjada per 12 vots en contra (Govern+ Josep Mañé de SP), 7 abstencions (Resta de regidors i regidores de SP-ERC i JxV) i 2 vots a favor (Primàries El Vendrell + Podem El Vendrell).


UE Sant Andreu 1 - UE Llagostera 1 - UE Sant Andreu\nEl Llagostera ha sortit millor i ha disposat d’ocasions clares per avançar-se en la primera part, però ha topat amb un Morales que avui complia el partit oficial número 200 amb la samarreta del Sant Andreu. Els de Patxi Salinas han estat millor en una segona meitat on els gols han arribat després d’errades defensives. Amb l’1 a 1 els andreuencs ho han continuat provant sense massa sort.\nMorales i Dídac han salvat les dues primeres oportunitats d’un conjunt gironí molt vertical, que buscava la referència de Chamorro a dalt. Només havien passat deu minuts de partit i el Sant Andreu ha buscat respondre amb un xut de Ton Alcover que ha marxat a prop del pal de la porteria de Moragón. També ho ha intentat des de fora l’àrea Eloy Gila, que ha trobat la mà de Morales per desviar a córner.\nEl partit ha començat a patir interrupcions constants i l’àrbitre a repartir targetes pels visitants, que en prou feines amb deu minuts n’han vist quatre. El col·legiat s’ho ha repensat més a l’hora d’ensenyar la segona groga a Tarradellas, que ha tallat una pilota amb la mà. L’acció de l’ex andreuenc ha estat sancionada amb falta però no amb groga, que hauria suposat la seva expulsió amb tota la segona part per disputar-se.\nAbans del descans Morales ha sortit bé a peus de Chamorro per reduïr-li l’espai i aturar la seva rematada, i el Sant Andreu ha tingut la seva oportunitat més clara, amb una falta de Mouriño ajustada a la base del pal que Moragón ha tret cap a un costat.\nAmb l’inici de la segona meitat el partit s’ha posat de cara pels interessos andreuencs. Moragón ha comès una errada greu, se li ha escapat la pilota de les mans quan la tenia gairebé controlada i Ander no ha desaprofitat el regal per fer el gol a porta buida. La rèplica ha arribat ràpidament, només sis minuts després, quan Masó ha aprofitat un desajustament de la defensa quadribarrada per creuar la seva rematada des de l’esquerra i posar l’empat de nou.\nEls homes de Patxi Salinas hi han posat empenta i han obligat el Llagostera a esperar al darrere. La millor ocasió l’ha tornat a tenir Mouriño, que ha rematat des de l’interior de l’àrea i ha vist com Moragón tornava a respondre a un xut seu. El refús del porter a punt ha estat de caçar-lo Xapi Arnau, però Moragón ha estat molt ràpid per tornar a aixecar-se i anticipar-se al lateral.\nEn els darrers minuts Xavi Jiménez ha finalitzat amb dues rematades, la primera ha anat a córner després de tocar en un defensa i la segona ha sortit per sobre el travesser. Una vegada més, el Llagostera marxa puntuant del Narcís Sala.\nUE Sant Andreu: Morales, Xapi Arnau, Dídac, Azparren, Rubén, Ibon, Ton Alcover, Mouriño, Xavi Jiménez, Ander i Francis.\nUE Llagostera: Moragón, Aimar, Vallho, Juanma Lobato, Masó, Jordi López, Fullana, Pitu, Chamorro, Eloy Gila i Tarradellas.\nGols: 1-0 Ander (51′), 1-1 Jordi Masó (57′).\nÀrbitre: Muñoz Pérez, del col·legi valencià. Ha mostrat la groga al local Ibon i als visitants Jordi Masó, Jordi López, Pitu, Eloy Gila i Tarradellas.


La revenja del líder | Xevi Masachs | CALDES DE MALAVELLA | Girona | L'Esportiu de Catalunya\nLa revenja del líder La revenja del líder La revenja del líder La revenja del líder + La revenja del líder E-mail\nCALDES DE MALAVELLA - 17 juny 2021 2.00 h\nStuani, a les instal·lacions del PGA de Caldes, ahir al migdia QUIM PUIG.\nLa revenja del líder La revenja del líder La revenja del líder La revenja del líder La revenja del líder E-mail\nLa setmana es fa llarga. Ara que s’ha allargat el termini entre l’anada i la tornada de l’eliminatòria definitiva, tot són nervis, tensió i ganes que arribi la gran cita. N’hi ha, però, que gaudeixen d’aquestes sensacions. “És una setmana única, que s’ha de disfrutar del primer a l’últim minut. Es disfruta i es pateix alhora. Perquè també és bo tenir aquesta tensió. És una final. Has de tenir aquest punt de nerviosisme i tensió que et fa donar-ho tot i més.” Aquesta és la reflexió de Cristhian Ricardo Stuani, que va acaparar l’atenció mediàtica a les instal·lacions del PGA de Caldes –seu de l’activitat diària del primer equip del Girona– quan falten quatre dies per al partit definitiu contra el Rayo Vallecano a Montilivi.\nStuani i el Girona són davant una oportunitat de revenja única, després d’un desenllaç fatal fa deu mesos contra l’Elx. L’uruguaià és qui més s’ho va sentir, víctima d’una expulsió molt polèmica que va tallar les ales a l’equip. “Són coses que no es poden canviar. Ja ha passat. De si va ser just o no, jo en tinc la meva opinió; rotundament, no. Ara, tenim la possibilitat d’una altra revenja, i aquesta no es pot escapar.” El gran referent blanc-i-vermell des que va aterrar a Montilivi el 2017 ha viscut una temporada dura i complicada, com tot l’equip, però ha arribat a l’últim episodi ple d’esperança. “És un gran moment i ja ens toca canviar aquesta ratxa i aquests moments tan durs. Hem de tenir la mentalitat positiva que aquest any sí que ens tocarà.” Stuani pensa en un desenllaç feliç. “Estem a un pas d’aconseguir un objectiu que és molt difícil. Somiar amb el xiulet final i que puguem celebrar l’ascens no té preu. Ho donarem tot”, assegura. “Vull pujar amb aquest equip i tornar a fer història. Això ho tinc marcat.” Somia amb l’ascens, i fins i tot marcant un gol decisiu: “Fa temps que hi penso.”\nEl Girona està traçant una trajectòria espectacular des que va arraconar la irregularitat, a partir de la remuntada a Las Palmas. L’equip té confiança i creu en allò que fa. “Durant la setmana i en el meu entorn, veig il·lusió i veig ganes de poder aconseguir l’objectiu. Això ens reconforta i ens dona ànims per aconseguir-ho.” El de Tala creu que l’ambició és el sentiment que predomina al vestidor: “Ambició d’assolir l’objectiu, de guanyar. Crec que hem de tenir aquesta mentalitat. Ho tenim a tocar, però també dic que hem de tocar de peus a terra. Encara no s’ha aconseguit res. Hem fet un pas important i l’equip està bé, però s’ha de ser conscient que serà molt difícil.”\nStuani espera “el millor Rayo”. “És un equip amb moltes qualitats, que per això ha arribat aquí. Però nosaltres juguem a casa, que el suport de l’afició és molt important, tenim confiança i estem bé. Ells també s’han de preocupar de nosaltres.” Els gironins defensen l’1-2 de Vallecas, on l’àrbitre va anul·lar de manera incomprensible un gol a Nahuel Bustos. Preguntat per les crítiques del president del Rayo cap als jugadors del Girona –acusant-los de perdre temps–, Stuani va dir: “No vull entrar en aquestes coses. Cadascú que digui el que vulgui. Nosaltres hem d’estar centrats en la nostra feina i no desgastar-nos en coses que no podem controlar. Aquell dia nosaltres reclamàvem coses que semblaven òbvies, com el gol de Nahuel.”\nDe la final contra l’Elx, només Stuani i Juanpe són potencials titulars diumenge en un equip que ha canviat molt, ple de futbolistes joves que no estan marcats per les garrotades anteriors. “Tenim una barreja de jugadors joves i altres amb més experiències, i això ens fa un grup molt fort”, explica Stuani, tot un referent per als companys: “Sempre he estat de perfil baix i mai m’agrada parlar de mi, però és evident que per experiència, edat i trajectòria, intento ajudar en tot el que pugui si veig que és necessari.”\nTenim una bona barreja de jugadors joves i altres amb més experiència, que ens fan un grup molt fort\nHem rebut cops i moments durs. Ara tenim una revenja, que no se’ns pot escapar. Hem de tenir la mentalitat positiva que ens tocarà\nSomiar amb el xiulet final i que puguem celebrar l’ascens no té preu. Ho donarem tot per assolir un objectiu molt difícil\nDomina l’ambició. Hem de tenir la mentalitat de guanyar. Ho tenim a tocar, però s’ha de tocar de peus a terra. No s’ha fet res\nReaparició a temps\nEn una temporada amb molt menys protagonisme del que era habitual, per culpa de diversos entrebancs, Stuani s’havia perdut els dos últims partits de la lliga regular i també tota la semifinal contra l’Almeria. Francisco el va convocar a Vallecas, on va jugar l’última mitja hora. “Va suposar molt, per a mi. En tenia moltes ganes. Volia ajudar l’equip, però m’ha tocat aquesta lesió.” La ruptura muscular també li va impedir ser convocat per la selecció uruguaiana, que disputa la copa Amèrica. “Ara estic bé i vull donar tot el que tinc per ajudar l’equip a assolir l’objectiu que fa temps que busquem i que no ha estat gens fàcil. Si recorrem tota la temporada, s’ha d’estar molt orgullós d’haver arribat aquí.” El de Tala deixa per a Francisco la decisió de si serà titular o no diumenge a Montilivi: “Estic intentant tenir una bona setmana per arribar en les millors condicions i ajudar des d’on em toqui. Ara és moment de fer pinya, cadascú des d’on sigui. No exigiré res, ni de bon tros.”\nUn lligam molt fort amb el Girona\n“Ara ni em passen pel cap, aquest tipus de situacions”, va respondre Stuani, sobre l’interès d’altres equips en ell que hi sol haver cada estiu. L’uruguaià va arribar l’estiu del 2017 a Montilivi amb un contracte per quatre temporades que el febrer del 2019 va allargar fins al 2022 i que, al cap d’uns mesos, després del descens i d’un estiu ple d’incertesa, va ampliar fins al juny del 2023. Referent absolut de l’equip, Stuani ha viscut de tot a Girona. “Quan vaig arribar, mai vaig pensar tot el que passaria; hi he viscut coses increïbles”, explica. “El meu compromís amb el club va molt més enllà. Estic molt content i orgullós del que he aconseguit aquí, però no soc conformista i vull aconseguir l’ascens.” Naturalment, pujar a primera seria la millor garantia per mantenir Stuani.\nL'Esportiu. Girona 17-06-2021, Pàgina 2


juny de 2015 – –\n28juny 2015 by Administrador No Comments\nFilmem una FlashMob a l’escola: dilluns 29 a les 18h\nActivitats, Informació AMPA, Uncategorized\nContinuen els esmorzars de suport als mestres!! Dilluns 29 i dimarts 30\nEl diumenge 27 a les 18h farem una passejada amb rodes per fer visible la nostra proposta. Començarem a l'escola i anirem fins la Plaça del Païssos Catalans pel carril bici. Porteu alguna cosa de color groga! Us hi esperem!!\nAcció informativa a la Shopping Night, dissabte 27 a partir de les 18h a la Plaça del Païssos Catalans\nConcentració avui 25 de juny de 2015 a les 12h davant dels SSTT de Mataró\nSigna aquesta petició: Dimisió inmediata de Josep Vicent Garcia Caurin a change.org Més informació aquí\nCreiem que el temps de les imposicions i l'autoritarisme ha acabat. Els responsables polítics han de deixar d'actuar de forma despòtica i dialogar prèviament amb les persones afectades per les seves decisions. L'escola pública mai podrà prosperar si els seus responsables polítics no garanteixen als projectes un mínim de recursos, continuïtat i tenen en compte tota la comunitat educativa (docents, pares/mares, nens, personal no docent, ...) quan s'han de prendre decisions. Josep Vicent Garcia Caurin, director dels serveis territorials Maresme-Vallès Oriental ha estat i és una mostra d'aquesta forma de fer autoritària. Sempre ha mostrat una manca de capacitat de diàleg i va obrint diferents conflictes de forma innecessària al territori sota la seva responsabilitat. Per això demanem la dimissió immediata de Josep Vicent Garcia Caurin com a director dels…\nActes dia 22 de juny\nAvui, dilluns 22 de Juny, Jornada reivindicativa a la Mar Nova. 17h TITELLES a càrrec de'n Miquel, mestre del St. Cristòfol. 18h Classe de DANSA AFRICANA a càrrec de Pascale, ballarina i molt més. 19h Xerrada i POESIA amb David Caño, poeta, mestre i sindicalista.\nTrets distintius essencials Participació activa de l’alumnat en les decisions del dia a dia de l’escola i en la seva pròpia formació. Aprenentatge al ritme de l’alumne. L’infant ha de ser el protagonista dels seu procés educatiu: ritme, necessitats i inquietuds. Escola sense llibres de text ni cap quadernet d’editorials. El material que existeix no respon les necessitats del nostre projecte educatiu. Organització de l’horari per franges: Bon dia, Treballo sol, Racons, Fem projecte, Obrim portes, Ens relaxem (infantil), Llegim, Exposem, Juguem. La tutoria del grup classe com espai on els alumnes parlen i mostren les seves inquietuds i es ressolen els conflictes a través del diàleg. Treball de les emocions dins les rutines del matí... No es treballa per assignatures. Continguts transversals. No es fan exàmens. No hi ha…


Ressenya d’Aitana Guia | Shaudin Melgar-Foraster\n← Una casa tota blanca\nSant Jordi: un cavall, llaços i llibres en català →\nRessenya d’Aitana Guia\nPosted on Abril 14, 2012\tby Shaudin Melgar-Foraster\nAvui tenim una altra ressenya, aquest cop de les dues noveŀles: Més enllà del somni i de Perduts a l’altre món. L’autora de la ressenya és Aitana Guia, de qui us vaig parlar fa temps aquí. Espero que us agradi la ressenya. De passada podreu conéixer un bloc ben interessant i estrenat no fa gaire: Un llibre per setmana, el bloc de l’Aitana.\nI res més per avui perquè estic immersa en la correcció d’exàmens i assatjos.\nNomés queden dos o tres dies per poder votar a La Llança de Sant Jordi d’Òmnium. Si voleu votar el meu llibre Perduts a l’altre món, podeu clicar al “Cercador” de La Llança (a l’esquerra de la seva pàgina), posar el títol del llibre i votar.\nAquesta entrada s'ha publicat en Llibres juvenils en català, Més enllà del somni, Perduts a l’altre món i etiquetada amb Aitana Guia i Conca, literatura juvenil en català, Més enllà del somni, Perduts a l’altre món. Afegiu a les adreces d'interès l'enllaç permanent.\nUna resposta a Ressenya d’Aitana Guia\nAbril 14, 2012 a les 10:11 am\nJa hi he anat i hi he respost. Gràcies per la informació.


Margon som el proveïdor de referència d’Alstom a nivell global, amb la certificació “Quality Trusted” – Margon\nMargon obté la certificació “Quality Trusted” del Grup Alstom. Gràcies a aquesta acreditació ens convertim en un proveïdor de referència dins del Grup Alstom.\nJuan Martin (Gerent) de Margon destaca:\n“Aquesta certificació impulsa encara més la nostra internacionalització, per facilitar la prestació de serveis en els 60 països on opera el Grup Alstom. Després d’haver treballat durant més d’una dècada amb Alstom a Espanya, assumim amb orgull i una enorme responsabilitat el repte de treballar amb diferents centres d’Alstom en tot el món”.\nEl programa “Quality Trusted” es va llançar el 2016 per l’àrea de Qualitat del Grup Alstom, busca reconèixer i impulsar aquells proveïdors que mostren un grau excepcional de compliment, qualitat i integració amb els equips d’Alstom. Actualment, 27 proveïdors en tot el món han registrat aquest reconeixement. Margon és el primer que l’assoleix al mercat espanyol.\nProjecte d’Interiorisme Civia Alstom


Espeleologia i imatges: de març 2010\nExploracions a Ucraïna - i 4a part\nPublicat per Marc Navarro el dilluns, 29 de març de 2010 / Etiquetes de comentaris: Articles, Exploracions / Comentaris: (0)\nRetorn a Mlinky\nDesprés de la visita a Ozerna, ens hem guanyat un merescut dia de descans, així que aprofitem per recuperar forces i fer una visita pel Poblet on ens trobem. Al vespre, tot sopant un dels suculents estofats de la nostra hostessa, l’Anna, planifiquem l’activitat de les properes jornades.\nLa intenció es passar 3 dies al campament interior de Mlinky i col•laborar en els diferents treballs que es realitzen. La nostra tasca es basarà principalment en realitzar topografies i ajudar en la desobstrucció amb explosius d’una galeria.\nL’endemà al matí ens posem en marxa cap a la seu del Crystal Speleoclub on ens espera l’Andriy amb unes quantes saques que hem d’entra cap a dins. Intentem repartir el pes de la manera més equitativa possible, però hi ha una saca que pesa desmesuradament, dintre hi han varies bateries de plom. L’Andriy s’ofereix a portar-la, i immediatament els demés hi estem tots d’acord.\nEl dia és fred i encara no hem vist el sol des de que som a Ucraïna, esta nevant lleugerament, però tot hi així hi ha tot de roba estesa davant el club, és un misteri com s’assecarà. Tranquil•lament seguint el ja conegut caminet arribem a l’entrada de la cova, com en les darreres visites deixem algunes peces d’abric a una saleta prop de l’entrada i ens encaminem cap al campament. Tots portem saques i la progressió és més lenta que de costum. A mig camí fem una aturada i l’Andriy descarrega la pesada saca, és tant el pes que s’està esquinçant la lona amb el canto de les bateries.\nFinalment i no amb pocs esforços arribem al campament, hi han alguns components a la zona que fa les de “menjador” tot fent tertúlia, i mentrestant al fons d’una galeria un altre membre esta preparant el dinar. Deixem tots els paquets i agafem els nostres plats preparats per dinar. Amb l’estomac ple demano que ens indiquin on son els “dormitoris” per poder deixar les saques. L’Andriy està ocupat i un altre company s’ofereix a acompanyar-nos.\nCom de costum avança a tot drap per les galeries, fa una ziga zaga agafant diverses desviacions, em dona la sensació que estem anant molt lluny i endinsant-nos en el laberint perdedor de la cavitat. La ferum a orina m’indica que estem prop del WC, també passem per espai on hi ha una tenda amb algú dormint a dins, pero ell continua.\nAl cap d’uns minuts hem arribat a la nostra “habitació”. Es tracta d’una galeria amb el terra pla on hi han uns plastics ja preparats. Penso que serà prou confortable. Ara el problema consisteix en tornar al “menjador” ja que el nostre guia s’en ha anat.\nAquest campament fa forces dies que esta ocupat, i s’hi treballa constantment, les 24 hores del dia, els diferents equips es van rellevant en les seves tasques.\nL’andriy proposa començar a topografiar, ell i el Joan aniran a la zona nord, mentre que en Christian i jo topografiarem des del “menjador” fins a la galeria on estan explosionant, la major part d’aquest recorregut encara no te topo. Al ser una cavitat tan quadriculada és un lloc ideal per a fer practiques de topografia, les poligonals es van quadrant a cada cruïlla i el més mínim error queda palès de seguida. Durant la nostra tasca ens desviem de les galeries principals cap a la “punta”. Els primers trams de galeria han estat excavats extraient sediments de terra, deixant un vertader tub per avançar.\nAl cap d’un parell d’hores de topografiar ja percebem l’olor a polvora que ens indica que som prop de la punta, l’aspecte de la galeria ha canviat radicalment, aquesta esta literalment excavada en la roca, donant la sensació de trobar-nos en una mina.\nSeguint les petites dimensions del forat arribem a una petita saleta on es troben tres membres del club treballant, saludem amistosament a la vegada que fan explotar un nou petard. Això sembla una feina de xinos.\nDe retorn al campament dediquem la resta d’hores a traspassar les dades preses al paper mil•limetrat, dibuixar la topografia i xerrar amb altres companys, això ens farà passar el temps fins a l’hora de sopar. Aquest temps mort de tertúlia ens permet conèixer la gent del club, no sabem quantes persones hi estan treballant, ja que cada cop hi ha gent diferent, i a part dels que estem allotjats també n’hi ha molts que entren des de fora. Avui hem conegut en Bova, un peculiar personatge que no entén ni una paraula d’anglès, pel que la comunicació resulta complicada, tanmateix no calla en tota l’estona, no sabem si porta una llufa de cavall, o es que el pobre noi es realment així.\nCuriosament el menjar del campament sempre porta els mateixos ingredients, depèn qui fa el menjar posa més d’un o altre i això fa que tingui gustos diferents. Avui anirem aviat al llit, ens emboliquem per les galeries annexes en busca del dormitori fins que el trobem, no abans de passar pel WC, la política d’us es molt senzilla: no fer res fora de la zona assenyalada, el motiu es degut a la poca aigua que hi ha a la cavitat, que fa que l’olor dels orins persisteixi durant molt de temps.\nL’endemà és un dia llargament esperat ja que avui ens retrobarem amb la Nastya qui per motius familiars no ha pogut ser amb nosaltres des del principi del viatge. Abans però ens espera una dura tasca: anar a retirar pedres de la galeria dels explosius.\nL’Andriy ens explica que aquesta galeria es la que comporta la major part de la feina actual, fa força temps que avancen allí mitjançant explosius, creuen que la direcció en que avança la escletxa connecta amb un altre sistema de galeries per explorar, però calculen que al ritme que s’avança treballant les 24 hores trigaran encara a arribar... quatre anys! I és evident, pràcticament construeixen la galeria.\nDues hores arrossegant pedrotes per la estreta galeria han fet venir gana, així que tornem cap al “menjador” per recuperar forces. Tan bon punt arribem ens adonem que alguna cosa ha passat, el permanent desordre de plats i gots damunt la taula ha desaparegut, algú ho ha endreçat tot. El motiu? Doncs estan a punt d’arribar el Papa i la Nastya, que son dos dirigents del club. Aquest respecte a l’ordre jeràrquic ens resulta francament curiós. El telèfon no para de sonar, cal demanar que entrin queviures, beguda i sobretot... alcohol!\nLa Nastya i el Papa han arribat acompanyats per la Svitlana, a qui ja varem conèixer a Ozerna. Ens abracem alegrement pel retrobament.La propera tasca serà continuar amb les topografies, s’ha de revisar la poligonal de tot el sector dels “dormitoris” que van començar l’Andriy i el Joan el dia abans. Aquest cop no anirem en Christian i jo sols, sinó que ens acompanyarà la Svitlana. La Nastya, en Joan i l’Andriy treballaran en un altre sector.\nLa Svitlana s’ho passa pipa buscant els punts topogràfics, no para d’anar amunt i avall com una bala... i sense casc! De vegades em sembla que estem jugant a una espècie de gimcana. Després de fer-nos quaranta embolics amb les dades del dia anterior decidim tornar al campament per dibuixar les poligonals, com era d’esperar no quadren. Deu haver-hi un error en la numeració. L’Andriy ens renya per no haver fet bé la topo, però insistim en que no entenem el criteri en que ell ha pres les notes. Finalment acabarem tornant a repassar els punts un per un, tot detectant els diferents errors. Acabo rebentat i amb mal de cap de tants càlculs. Si ho se em porto la PDA.\nAvui en el sopar som un bon grapat de gent, serà la darrera nit a Mlinky i està l’ambient molt animat. Els Ucraïnesos han preparat un beuratge sospitós a base d’alcohol etílic, aigua i uns aromes. El got comença a córrer, serà una nit molt llarga...\nA alguns els hi ha costat molt llevar-se avui, però forçosament hem de recollir el nostre material per sortir de la cavitat. Abans però l’Andriy ens té reservada una petita classe de com utilitzen els explosius. Per a fer-ho ens desplacem cap a la “galeria-mina” on un a un ens anirà ensenyant com ho fan. El mètode es molt senzill. Amb pólvora de caçador es fabriquen els seus propis petards, que detonen mitjançant una bateria i cable elèctric. La col•locació precisa un forat d’uns 20 cm de fondària mínim on es col•loca el petard i uns tacs de fusta i fang per que quedi ben fixat. En cada detonació acostumen a disparar 2 petards simultanis connectats en paral•lel. D’aquesta manera l’efecte és més eficaç.\nTot i que a priori sembla quelcom molt perillós, els petards no tenen molta més potencia que els coneguts “micro-explosius” que s’han utilitzat algun cop a Catalunya, i tenen l’avantatge que es poden detonar a distància. Per altra banda tampoc s’emeten grans quantitats de fum, pel que resulta un recurs bastant fiable.\nNo obstant cal dir que segons el nostre criteri, fan un ús excessiu d’aquest element, no té massa sentit excavar literalment tants metres en la roca si no és per un motiu prou justificat, i en aquest cas tots tenim els nostres dubtes.\nAmb aquesta demostració arribem al final de la nostra estada a Mlinky, és el moment de sortir. Tot el grup ens acomiadem dels que continuen a l’interior i emprenem la nostra marxa. La sortida ens regala un paisatge amb neu verge cobrint tots els arbres. No podem evitar improvisar una divertida guerra de neu.\nUn parell d’hores més tard estem tots nets, polits i amb l’estomac ple a la acollidora casa del “doctor” quan arriba el moment d’intercanviar presents entre clubs, llibres, documentació, i algun petit obsequi personal.\nAvui caldrà anar a dormir aviat, haurem de llevar-nos a les 3 del matí per agafar el tren a l’estació de Chortkiv a les 4.\nTal com varem arribar, dins d’un Jeep tronat ple de motxilles i per una gelada carretera arribem al petit baixador per on s’aproxima el tren. El Papa s’acomiada de nosaltres.\nEns esperen 6 hores de tren fins al nostre proper destí: Lviv.\nUn dia i mig després, desafiant els -15º que hi han a Lviv ens enfilem tots cinc a la cota més alta de la ciutat per contemplar les vistes. En nostre viatge espeleològic arriba a la fi. Hem pogut conèixer, clubs, cavitats, gent, i maneres ben curioses i diferents. Ucraïna no té cavitats espectaculars, però poder conèixer, conviure i aprendre, de vegades representa molt més que el “on” o el “què”. La càlida acollida també ens ha permès veure amb altres ulls aquesta cultura, que sembla tan llunyana, però no ho és tant.\nNo triguem a entrar en un cafè per escalfar-nos, tinc el morro congelat.\nArriba el moment d’acomiadar-nos de l’Andriy i la Nastya, nosaltres tornarem l’endemà cap a Kiev, ells cap a Chernivsti. Ens donem una forta abraçada i desitgem poder retrobar-nos tots de nou aquest estiu a Arañonera, on ben segur, ens espera una nova aventura.\nCinefòrum "Explorant l'S1"\nPublicat per Marc Navarro el dimecres, 10 de març de 2010 / Etiquetes de comentaris: Varis / Comentaris: (0)\nEl proper dijous 18 de Març a les 20:15 l'Espeleogrup Santfeliuenc organitza un cinefòrum obert a tothom amb la pel.lícula Explorant l'S1. L'acte tindrà lloc als cinemes Cinebaix de Sant Feliu de Llobregat.\nAquesta serà la darrera oportunitat de veure Explorant l'S1 en pantalla gegant i alta definició abans no estigui disponible en DVD. Espero comptar amb tots aquells que encara no l'heu vist.\nC/ Joan Batllori, 21


Escolà retreu les retallades i reclama que no es tanquin línies de centres públics - Cerdanyola Informa!\nInici » Noticies » Notícies Generals » Ensenyament » Escolà retreu les retallades i reclama que no es tanquin línies de centres públics\nAutor Judit Josa Ensenyament\n10 setembre 2015 a 15:00\nEscolà retreu les retallades i reclama que no es tanquin línies de centres públics\nL’alcalde insta a lluitar pels drets en la inauguració del curs escolar\nEl director de serveis territorials, Lluís Baulenas, l’alcalde Carles Escola i la regidora Elvi Vila, en la conferència sobre neurociència i educació, ahir a l’Ateneu // Foto: Judit Josa\nEl curs escolar 2015-2016 comença dilluns amb el retorn a les aules de Cerdanyola d’uns 10.000 alumnes, si bé els primers retrobaments van tenir lloc ahir al teatre de l’Ateneu en la inauguració del nou curs.\nA diferència del que s’espera d’actes protocol·laris, el d’ahir va tenir un to lleugerament reivindicatiu: l’alcalde Carles Escolà va posar l’accent del seu discurs en la defensa de la qualitat de l’escola pública i en una crítica a les retallades, el tancament de línies i la minva de recursos perquè són, va dir, “un atac frontal a l’educació pública, universal i de qualitat”.\nEn aquest sentit, Escolà va fer una crida a seguir lluitant amb “l’objectiu de revertir les retallades”, que “no són conseqüència de la crisi”, sinó que van “contra els drets conquerits”. El govern municipal, va venir a dir l’alcalde, estarà al costat de les lluites perquè “no podem deixar perdre aquest llegat”.\nEl problema, la baixa natalitat\n“No hi ha res pitjor que reduir grups o tancar escoles” va coincidir el director dels Serveis Territorials d’Ensenyament al Vallès Occidental, Lluís Baulenas, per replicar en to conciliador, “potser el govern municipal hauria de preocupar-se per augmentar la natalitat”. El comentari va provocar alguns somriures a la sala i un gest d’incredulitat d’Escolà.\nCerdanyola ha patit en els darrers anys un descens en la població de P-3, va continuar el director de serveis territorials, si bé “les dades generals estan aquest curs establilitzades”, va puntualitzar. Amb tot, la ciutat ostenta, segons Baulenas, una de les ratios d’alumnes per aula més baixes del Vallès.\nMestres, directors i professionals dels centres educatius cerdanyolencs van interrompre durant el matí d’ahir la preparació del nou curs escolar i van compartir amb l’administració reptes, programes i objectius per al nou curs.\nTant Escolà com Baulenas van lloar en els seus respectius discursos la “important tasca” dels educadors així com la professionalitat dels equips docents. Baulenas va referir-se als milers de refugiats i va demanar resposta a nivell educatiu pels problemes d’Europa.\nSegons Escolà, que va fer gala de la implicació de Cerdanyola des de fa anys en programes de ciutat educadora, l’educació transcendeix el sistema educatiu i en depenen valors com la solidaritat, el respecte, la participació activa o la cohesió social.\nMés recursos i participació\nL’Ajuntament té especial interès “en promoure la participació”, va destacar la regidora d’Educació, Elvi Vila. Així va anunciar la continuïtat del projecte educatiu de ciutat (PEC), que va iniciar el govern anterior, i la voluntat d’encarar durant el curs “el repte de pensar l’educació més enllà de l’escola”.\n“Tots som potencialment agents educadors”, va sostenir Vila, en tant que el PEC cerca “complicitats per planificar i endreçar” les polítiques municipals educatives.\nPel que fa al programa Cerdanyola Educa, activitats formatives de suport a l’educació organitzades amb recursos municipals, els centres han pogut escollir enguany entre 288 propostes. La majoria estan destinades als escolars i una desena s’adrecen als docents i a les AMPES.\nA banda de les tradicionalment més populars, com ara tallers d’expressió corporal o visites de patrimoni, Vila va destacar les activitats relacionades amb la diversitat sexual perquè l’educació contra l’homofòbia s’ha incorporat al programa arran de demandes ciutadanes.\nLa regidora també va expressar l’orgull de provenir de la “lluita social”, si bé va matisar que, des de la “posició de responsabilitat”, el govern local cercaria “tots els acords” amb el departament d’Educació per millorar el sistema educatiu a Cerdanyola.\nEls curs començarà amb 153.322 alumnes al Vallès, repartits en 5.885 grups. En total seran 39 grups més que el 2014, dels quals, 34 s’obren a l’escola pública, segons va destacar Baulenas.\nPel que fa a l’increment de demanda de places de secundària, una tònica general a la comarca, Baulenas va explicar que s’han creat nous instituts (Sant Quirze), altres han doblat la seva oferta (Castellar) o bé, com en el cas del Gorgs de Cerdanyola, s’hi han fet obres d’ampliació durant l’estiu.\nVa seguir als parlaments, la conferència Neurociència i aprenentatge: aportacions de l’estudi del cervell a l’educació de l’investigador, David Bueno, autor del llibre Educació per a una cultura de la pau.\n#Ateneu #Carles Escolà #Curs escolar 2015-2016 #educació #Elvi Vila #inauguració #Lluís Baulenas\n586 nous infants s’incorporen a P-3 i 683 ho fan a la ESO en un curs reivindicatiu\nVigila amb el que trepitges, pot ser una obra d’art!\nBlues de Cerdanyola: Retorn als orígens d’una icona de la ciutat\nLa Mostra de Dansa pren les places fins diumenge


AA.VV BARRI DE LA SAGRADA FAMÍLIA: d’agost 2017\nLes vacances estan arribant al final, comencem el setembre que per un general és un mes mogut pel fet que, és hora d’emprendre de nou les activitats que durant uns dies hem pogut aparcar, relaxar-nos i ara com qui no vol la cosa tornarem a endegar.\nBenvinguts tots de nou, i com hem dit, amb les piles novament carregades ens posem a treballar per tots vosaltres veïnes i veïns. Desitjant que us hagi anat tot molt bé i gaudiu de bona salut que és la part principal, un cop més us convidem si voleu acompanyar-nos a fer les caminades saludables que programem mes rere mes.\nNosaltres els caminadors no hem parat, si ens seguiu, ja ho sabeu, i si no, ho podreu constatar aquí mateix, ja que les he penjat gràficament totes per així compartir una activitat més de les que fem des de l’associació, que per això hi som. Volem sempre que sigui possible, estar al vostre costat i evidentment, és la comunicació la que fa que ens relacionem i anem construint barri, anem forjant societat, que falta ja en fa.\nGràcies per dispensar-nos el vostre temps, i ja sabeu que ens podeu venir a veure al local a les hores d’atenció habituals, informeu-vos dels tallers, cursos, activitats, ec. Que de nou tornem a posar en marxa.\nTREBALLEM PER TOTS VOSALTRES!!\nPublicat per avsafa a 20:02 Cap comentari:\nHola veïnes i veïns. Amb aquesta caminada tanquem el cicle de les caminades especials “AGOST-VACANCES”. Amb el desig del fet que hàgiu gaudit de les fotografies, els que no ens heu pogut acompanyar, i d’aquesta manera tenir informació de l’activitat que hem anat fent durant aquest mes.\nPer tant, amb la visita al Santuari de Fucimanya (Fussimanya), a la Font de La Mare de Déu de la llet, Sant Martí de Serraïma (Serrahïma) ec. Ha finalitzat la programació prevista. Val a dir que ens hem mullat una mica per la pluja i tan sols hem estat vuit els valents que hem compartit la caminada, però s’ho ha valgut, perquè n’hem gaudit molt de tot el que hem visitat.\nVolem donar les gràcies a tots els veïns i veïnes que ens heu acompanyat físicament i als que ho heu fet mitjançant el blog també, ja que pel fet de veure les imatges ja heu compartit un temps amb nosaltres indirectament, i ho heu viscut a la vostra manera.\nPer tenir més informació dels llocs visitats podeu anar als enllaços que hi deixem:\nTenim en marxa les de setembre que les penjaré en una altra entrada al blog.\nA FER SALUT QUÈ ÉS DEL QUE ÉS TRACTA!!\nEL FORN DE GUIX\nUN LLOC PRIVILEGIAT PER LES VISTES QUE ENS OFEREIX\nLES ROQUES ALBES\nEMPRENEM LA MARXA DE NOU\nSANTUARI DE FUCIMANYA\nLA FONT DEL MATEIX NOM\nFOTO DE GRUP I RECORD\nMAS I ERMITA DE SANT MARTÍ DE SERRAÏMA\nPublicat per avsafa a 19:59 Cap comentari:\nDia 23 d’agost, matí a les 7h i 15’. Punt de trobada al terraplè de la Taverna d’en Mallol. Vint-i-dues persones disposades a compartir la caminada de torn. En aquesta ocasió hem anat a visitar Les Balmes Roges. Amb els cotxes hem anat al Pont de Vilomara que és a on comença.\nUna visita que val la pena fer ja que són les úniques tines que es van construir sota d’una balma i que per això no tenen sostre ja que aprofiten el de la mateixa pedra. A destacar la tina que està situada en una mena d’antic corral i que permet observar al costat d’ella la pedra d’una antiga premsa de vi que servia per extreure’n el most. Des d’aquest punt recomanem l’excel·lent vista de Montserrat que es té si el dia és clar.\nSi en voleu saber més aneu als enllaços que hi deixem:\nS’ha d’aprofitar l’avinentesa que això va arribant al final. Vull dir que ara tenim la festa major per endavant i per acabar el mes tan sols ens queda una caminada per completar. Per tant, ho gaudim com si espreméssim una llimona, cada dia més pel fet que les caminades extres arriben al final.\nEn la caminada que comentem, hem fet 12,300km, amb un temps de 3h i 15’, amb l’esmorzar inclòs.\nAmb les fotografies veureu els paratges que hem gaudit que són preciosos, amb unes vistes de Montserrat que són un privilegi, val la pena fer l’esforç de la pujada, per poder tenir el premi final “Les Balmes Roges", a banda d’unes Tines: la Lluca i Ratapinyades. També hem vist les tines de l’Olla i òbviament les de la Casa Nova de Sant Jaume, en fi..... Com totes les caminades que fem, que cada una té la seva peculiaritat. Us convidem a la que queda per tancar el mes si ho desitgeu.\nAra us desitgem que passeu una molt bona Festa Major de la ciutat, que gaudiu molt dels actes que siguin del vostre grat i els compartiu amb tothom, com farem més o menys la majoria de veïnes i veïns.\nGRÀCIES PEL VOSTRE TEMPS DISPENSAT!!\nLA CASA NOVA DE SANT JAUME\nEL FORN DE TEULES\nLES TINES PER FORA\nTAMBÉ HI TROBEM LA NOGUEROLA, MACA OI?\nCOMENCEM A TENIR LES BALMES A LA VISTA\nINTERIOR DEL CORRAL I ALGUNES TINES\nDONANT INFORMACIÓ DE LLOC I L'ENTORN A ON ESTEM\nPER SI NO EM CONEIXEU, EH!\nEL LLUÍS, INSTRUCTOR DE MARXA NÒRDICA\nUNES VISTES IMMILLORABLES UN PRIVILEGI\nFEM EL RETORN DE LA CAMINADA\nINTERIOR D'UNA BARRACA DE TINES\nENTRADA A LA BARRACA DE LES TINES\nLA MERCÈ I LA MONTSE A L'INTERIOR\nBAIXAR COSTA MENYS QUE PUJAR\nA LA LLERA DE LA RIERA DE SANTA CREU HI HA AQUESTS MONUMENTS\nJA VEIEM LA CASA NOVA DE SANT JAUME\nHEM CREUAT LA RIERA\nLA CASA NOVA DE SANT JAUME DE NOU. 1/2 HORA MÉS DE CAMÍ I ESTAREM AL "PONT DE VILOMARA" DE A ON HEM SORTIT.\nPublicat per avsafa a 12:09 Cap comentari:


Apartaments unics a Zarautz\n-totes-Getaria (5)Zarautz (8)\nZarautz està situat en un enclavament privilegiat. La platja de 2,5 km de longitud recorre tot el municipi i des de la mateixa s’observen els munts i turons que rodejant la vil·la, ideals per a fer senderisme i excursions. Amb un centre històric interessant, amb edificis nobles que daten de l´edat mitjana, els seus carrers típics s’omplen de turistes en temporada estival, on no falten nombrosos bars i tabernes per a degustar el nostres famosos pintxos. Zarautz és un poble obert a la mar i la seva platja té molt ambient surfer.\nDes de € 150 / nits\nDes de € 120 / nits\nEs tracta d'un magnífic pis en primera línia de platja, amb unes meravelloses vistes a la mar i amb un bonica...\nDes de € 200 / nits\nZarautz - Vil.la\nPreciosa Vila semi-adossada a un pas de la platja i del Club de golf deZarautz. Amb una capacitat de fins a 8...\nDes de € 260 / nits